CELEX: 52007PC0026
Language: da
Date: 2007-01-25
Title: Forslag til Rådets forordning om indførelse af en endelig udligningstold på importen af polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 2026/97

KOMMISSIONEN FOR DE EUROPÆISKE FÆLLESSKABER
                                                        Bruxelles, den 25.1.2007
                                                        KOM(2007) 26 endelig
                                            Forslag til
                                   RÅDETS FORORDNING
   om indførelse af en endelig udligningstold på importen af polyethylenterephthalat (PET)
   med oprindelse i Indien efter en udløbsundersøgelse i henhold til artikel 18 i forordning
                                        (EF) nr. 2026/97
                                   (forelagt af Kommissionen)
DA                                                                                           DA
 ---pagebreak---                                     BEGRUNDELSE
   1) BAGGRUNDEN FOR FORSLAGET
      •   Begrundelse og formål
      Dette forslag vedrører anvendelsen af Rådets forordning (EF) nr. 2026/97 af 6. oktober
      1997 om beskyttelse mod subsidieret indførsel fra lande, der ikke er medlemmer af Det
      Europæiske Fællesskab, senest ændret ved Rådets forordning (EF) nr. 461/2004 af 8.
      marts 2004 (i det følgende benævnt "grundforordningen"), i proceduren vedrørende
      importen af visse typer polyethylenterephthalat med oprindelse i Indien.
      •   Generel baggrund
      Dette forslag er fremsat som led i gennemførelsen af grundforordningen og som
      resultat af en undersøgelse, der blev foretaget i overensstemmelse med de
      indholdsmæssige og proceduremæssige krav i grundforordningen.
      •   Gældende bestemmelser på det område, som forslaget vedrører
      Der er ingen gældende bestemmelser på det område, som forslaget vedrører.
      •   Overensstemmelse med andre EU-politikker og -mål
      Ikke relevant.
   2) HØRING AF INTERESSEREDE PARTER OG KONSEKVENSANALYSE
      •   Høring af interesserede parter
      De interesserede parter, der er berørt af proceduren, har allerede haft mulighed for at
      forsvare deres interesser i forbindelse med undersøgelsen i overensstemmelse med
      grundforordningen.
      •   Ekspertbistand
      Der har ikke været behov for ekstern ekspertbistand.
      •   Konsekvensanalyse
      Forslaget er udarbejdet som følge af gennemførelsen af grundforordningen.
      Grundforordningen foreskriver ikke en analyse af de generelle konsekvenser, men
      indeholder en udtømmende liste over de forhold, der bør evalueres.
   3) FORSLAGETS RETLIGE ASPEKTER
DA                                           2                                                DA
 ---pagebreak---      •   Resumé af forslaget
     Den 1. december 2005 offentliggjorde Kommissionen en meddelelse (i det følgende
     benævnt "indledningsmeddelelsen") i Den Europæiske Unions Tidende1 om indledning
     af en udløbsundersøgelse af de gældende udligningsforanstaltninger vedrørende
     importen til Fællesskabet af visse typer polyethylenterephthalat med oprindelse i
     Indien.
     Udløbsundersøgelsen blev indledt som følge af en anmodning, der blev indgivet den
     30. august 2005 af Polyethylene Terephthalate (PET) Committee of Plastics Europe (i
     det følgende benævnt "ansøgeren") på vegne af producenter, der tegner sig for en
     betydelig del, i dette tilfælde mere end 90 %, af Fællesskabets samlede produktion af
     visse typer polyethylenterephthalat.
     Vedlagte forslag fra Kommissionen til Rådets forordning indeholder de endelige kon-
     klusioner vedrørende subsidiering, skade, årsagssammenhæng og Fællesskabets
     interesse.
     Medlemsstaterne blev hørt i antisubsidieudvalgene den 16. januar. 26 medlemsstater
     var positivt indstillede over for den foreslåede foranstaltning, og 1 var imod.
     Det foreslås, at Rådet vedtager vedlagte forslag til en forordning, som bør
     offentliggøres i Den Europæiske Unions Tidende senest den 28. februar 2007.
     •   Retsgrundlag
     Rådets forordning (EF) nr. 2026/97 af 6. oktober 1997 om beskyttelse mod subsidieret
     indførsel fra lande, der ikke er medlemmer af Det Europæiske Fællesskab, senest
     ændret ved Rådets forordning (EF) nr. 461/2004 af 8. marts 2004.
     •   Subsidiaritetsprincippet
     Forslaget falder ind under Fællesskabets enekompetence. Subsidiaritetsprincippet
     finder derfor ikke anvendelse.
     •   Proportionalitetsprincippet
     Forslaget er i overensstemmelse med proportionalitetsprincippet af følgende grund:
     Foranstaltningens form er beskrevet i ovennævnte grundforordning og giver ikke
     mulighed for nationale beslutninger.
     Det er ikke nødvendigt at forklare, hvordan byrder af finansiel eller administrativ art,
     der pålægges Fællesskabet, nationale regeringer, regionale og lokale myndigheder,
     erhvervsdrivende og borgere begrænses mest muligt og står i rimeligt forhold til
     forslagets mål.
     •   Reguleringsmiddel/reguleringsform
   1
     EUT C 304 af 1.12.2005, indledningsmeddelelse (2005/C 304/03 ), s. 4.
DA                                              3                                             DA
 ---pagebreak---       Foreslået instrument: forordning.
      Andre midler ville ikke være hensigtsmæssige af følgende grund:
      Ovennævnte grundforordning foreskriver ikke alternative muligheder.
   4) BUDGETMÆSSIGE VIRKNINGER
      Forslaget har ingen virkninger for Fællesskabets budget.
DA                                           4                            DA
 ---pagebreak---                                                   Forslag til
                                         RÅDETS FORORDNING
   om indførelse af en endelig udligningstold på importen af polyethylenterephthalat (PET)
    med oprindelse i Indien efter en udløbsundersøgelse i henhold til artikel 18 i forordning
                                              (EF) nr. 2026/97
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2026/97 af 6. oktober 1997 om beskyttelse
   mod subsidieret indførsel fra lande, der ikke er medlemmer af Det Europæiske Fællesskab2 (i
   det følgende benævnt "grundforordningen"), særlig artikel 18,
   under henvisning til Rådets forordning (EF) nr. 384/96 af 22. december 1995 om beskyttelse
   mod dumpingimport fra lande, der ikke er medlemmer af Det Europæiske Fællesskab3, særlig
   artikel 14, stk. 1,
   under henvisning til forslag fra Kommissionen forelagt efter høring af det rådgivende udvalg,
   og
   ud fra følgende betragtninger:
                                              A. PROCEDURE
   1. Gældende foranstaltninger
   (1)     Den 30. november 2000 indførte Rådet ved forordning (EF) nr. 2603/20004 en endelig
           udligningstold på importen af visse typer polyethylenterephthalat (i det følgende
           benævnt "PET") med oprindelse i Indien, Malaysia og Thailand (i det følgende be-
           nævnt "de pågældende lande") (i det følgende benævnt "den oprindelige under-
           søgelse"). De pålagte foranstaltninger var baseret på en undersøgelse af udlignings-
           foranstaltninger, der var indledt i henhold til grundforordningens artikel 10. Samtidig
           pålagde Rådet ved forordning (EF) nr. 2604/20005 den endelige antidumpingtold på
           import af den samme vare med oprindelse i de samme lande. De pålagte foran-
           staltninger var baseret på en antidumpingundersøgelse, der var indledt i henhold til
           grundforordningens artikel 5 i Rådets forordning (EF) nr. 384/96, som er nævnt i
           præamblen.
   2
           EFT L 288 af 21.10.1997, s. 1. Senest ændret ved Rådets forordning (EF) nr. 461/2004 (EUT L 77 af
           13.3.2004, s. 12).
   3
           EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af
           23.12.2005, s. 17).
   4
           EFT L 301 af 30.11.2000. s 1.
   5
           EFT L 301 af 30.11.2000. s 21.
DA                                                     5                                                     DA
 ---pagebreak---    (2)   Rådets forordning (EF) nr. 2604/2000, som anført i betragtning (1), er blevet ændret
         ved Rådets forordning (EF) nr. 496/2002, 823/2004, 83/2005 og 1646/20056.
         Ændringerne var enten resultatet af fornyede undersøgelser, som var blevet indledt i
         henhold til artikel 11, stk. 3 og 4, eller pristilsagn, der var blevet godkendt i henhold til
         artikel 8, stk. 1, i Rådets forordning (EF) nr. 384/96, som er nævnt i præamblen og
         betragtning (1).
   (3)   Desuden indførte Rådet den 19. august 20047 den endelige antidumpingtold på
         importen af visse typer PET med oprindelse i Australien og Folkerepublikken Kina
         (det det følgende benævnt "Kina") og afsluttede proceduren i forbindelse med
         importen af PET med oprindelse i Pakistan.
   (4)   Den 11. oktober 2005 ændrede Rådet niveauet for de gældende udligningsforan-
         staltninger over for importen af PET med oprindelse i Indien8. Ændringerne var
         resultatet af en fremskyndet fornyet undersøgelse i henhold til grundforordningens
         artikel 20.
   2. Anmodning om fornyet undersøgelse
   (5)   Efter offentliggørelsen af en meddelelse om det forestående udløb modtog Kommis-
         sionen den 30. august 2005 en anmodning om en fornyet undersøgelse af de gældende
         foranstaltninger i henhold til grundforordningens artikel 18 (i det følgende benævnt
         "udløbsundersøgelse").
   (6)   Anmodningen blev indgivet den 30. august 2005 af Polyethylene Terephthalate
         Committee of Plastics Europe (i det følgende benævnt "ansøgeren") på vegne af
         producenter, der tegner sig for en betydelig del, i dette tilfælde mere end 90 %, af
         Fællesskabets samlede produktion af PET.
   (7)   Anmodningen om en udløbsundersøgelse blev indgivet, fordi foranstaltningernes
         udløb sandsynligvis ville resultere i fortsat eller fornyet subsidiering og deraf følgende
         skade for EF-erhvervsgrenen.
   (8)   Kommissionen fastslog efter høring af det rådgivende udvalg, at der forelå tilstræk-
         kelige beviser til at berettige indledningen af en udløbsundersøgelse i henhold til
         grundforordningens artikel 18 og indledte undersøgelsen den 1. december 20059.
   (9)   Det bør bemærkes, at forud for indledningen af udløbsundersøgelsen underrettede
         Kommissionen i henhold til grundforordningens artikel 10, stk. 9, og artikel 22, stk. 1,
         Indiens regering om, at den havde modtaget en behørigt dokumenteret anmodning om
         en fornyet undersøgelse, og inviterede den indiske regering til konsultationer med
         henblik på at klarlægge situationen vedrørende klagens indhold og nå frem til en
         gensidigt acceptabel løsning. Kommissionen modtog imidlertid ikke noget svar fra den
         indiske regering på dens tilbud om konsultationer.
   6
         EFT L 78 af 21.3.2002 s. 4, EUT L 127 af 29.4.2004, s.7, EUT L 19 af 21.1.2005, s. 1, EUT L 266 af
         11.10.2005, s. 10.
   7
         Rådets forordning (EF) nr. 1467/2004 (EUT L 271 af 19.8.2004, s.1).
   8
         EUT L 266 af 11.10.2005, s. 1.
   9
         EUT C 304 af 1.12.2005, s. 4.
DA                                                   6                                                      DA
 ---pagebreak---    3. Sideløbende undersøgelser
   (10)    Den 1. december 2005 indledte Kommissionen også en fornyet undersøgelse i henhold
           til artikel 11, stk. 2, i Rådets forordning (EF) nr. 384/9610 om antidumpingforan-
           staltninger i forbindelse med importen af PET med oprindelse i Indien, Indonesien,
           Malaysia, Republikken Korea, Thailand og Taiwan11. I henhold til artikel 11, stk. 3, i
           Rådets forordning (EF) nr. 384/96 blev der samtidig indledt en delvis interims-
           undersøgelse vedrørende importen af den samme vare med oprindelse i Republikken
           Korea og Taiwan, som var begrænset til dumping12.
   4. Perioden for den fornyede undersøgelse
   (11)    Den fornyede undersøgelse omfattede perioden fra den 1. oktober 2004 til den 30.
           september 2005 (i det følgende benævnt "undersøgelsesperioden" eller "UP").
           Undersøgelsen af udviklingstendenser af relevans for spørgsmålet om skade omfattede
           perioden fra den 1. januar 2002 til udgangen af undersøgelsesperioden (i det følgende
           benævnt "den betragtede periode").
   5. Parter, som er berørt af undersøgelsen
   (12)    Kommissionen underrettede officielt de eksporterende producenter, repræsentanterne
           for eksportlandet, importørerne, EF-producenterne, brugerne og ansøgeren om
           indledningen af udløbsundersøgelsen. De berørte parter fik lejlighed til at tilkendegive
           deres synspunkter skriftligt og til at anmode om at blive hørt inden for tidsfristen i
           indledningsmeddelelsen. Alle berørte parter, som anmodede om det og påviste, at der
           var særlige grunde til, at de burde høres, blev hørt.
   (13)    På baggrund af det store antal eksporterende producenter fra Indien, EF-producenter
           og importører, som var anført i anmodningen om udløbsundersøgelsen, blev det i
           overensstemmelse med grundforordningens artikel 27 anset for hensigtsmæssigt at
           undersøge, om der burde udtages stikprøver. For at sætte Kommissionen i stand til at
           afgøre, om det var nødvendigt at anvende stikprøver, og i bekræftende fald at udtage
           en sådan, blev ovennævnte parter i henhold til grundforordningens artikel 27, anmodet
           om at give sig til kende senest 15 dage efter indledningen af undersøgelserne og
           meddele Kommissionen de oplysninger, der blev anmodet om i indlednings-
           meddelelsen.
   (14)    Efter en undersøgelse af de afgivne oplysninger og i betragtning af det ringe antal
           eksporterende producenter i Indien, der gav udtryk for vilje til at samarbejde, blev det
           besluttet, at det ikke var nødvendigt at anvende stikprøver for de eksporterende
           producenter i Indien.
   (15)    Efter en undersøgelse af de oplysninger, som EF-producenterne og importørerne havde
           afgivet, og i betragtning af det ringe antal besvarelser, blev det besluttet, at der ikke
           skulle anvendes stikprøver på disse kategorier.
   10
           EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af
           23.12.2005, s. 17).
   11
           EUT C 304 af 1.12.2005, s. 9.
   12
           EUT C 304 af 1.12.2005, s. 9.
DA                                                     7                                                    DA
 ---pagebreak---    (16) Der blev derfor udsendt spørgeskemaer til alle kendte eksporterende producenter i det
        pågældende land, til importører, leverandører, EF-producenter og brugere.
   (17) Der blev modtaget besvarelser fra tre producenter i Indien, tolv EF-producenter, en
        importør og fra ti forarbejdningsvirksomheder/brugere.
   (18) Kommissionen indhentede og efterprøvede alle oplysninger, som den anså for
        nødvendige med henblik på analysen, og aflagde kontrolbesøg hos følgende
        virksomheder:
         1.    EF-producenter
         Voridian BV (Nederlandene)
         M & G Polimeri Italia Spa (Italien)
         Equipolymers Srl (Italien)
         La Seda de Barcelona SA (Spanien)
         Novapet SA (Spanien)
         Selenis Industria de Polímeros SA (Portugal)
         Selenis Itália Spa (Italien)
         Leverandører i Fællesskabet
         Interquisa SA (Spanien)
         Ikke-forretningsmæssigt forbundne importører i Fællesskabet
         Global Services International SRL (Italien)
         Brugere i Fællesskabet
         Coca Cola Enterprises Europe Ltd (Belgien)
         2.    Den indiske regering
         Handelsministeriet, New Delhi
         Government of Maharashtra - Directorate of Industries, Mumbai
         3.    Eksporterende producenter i Indien
                      SENPET Ltd, Calcutta (tidligere Elque Polyesters Limited)
                      Futura Polyesters Limited, Chennai (tidligere Futura Polymer Limited)
                      Pearl Engineering Polymers Limited, New Delhi.
                   B. DEN PÅGÆLDENDE VARE OG SAMME VARE
DA                                             8                                              DA
 ---pagebreak---    1. Den pågældende vare
   (19)    Den pågældende vare er den samme som i den oprindelige undersøgelse, dvs. PET
           med viskositetsindeks på 78 ml/g og derover ifølge ISO-standard 1628-5, med
           oprindelse i det pågældende land. Den klassificeres i øjeblikket under KN-koden 3907
           60 20.
   2. Den samme vare
   (20)    Som i den oprindelse undersøgelse blev det konstateret, at den pågældende vare, PET
           fremstillet og solgt på hjemmemarkedet i det pågældende land, og PET fremstillet og
           solgt af EF-producenterne havde de samme grundlæggende fysiske og kemiske
           egenskaber og anvendelsesformål. Det konkluderes derfor, at alle typer PET med en
           viskositet på 78 ml/g og derover er samme vare i overensstemmelse med betydningen
           af grundforordningens artikel 1, stk. 5.
       C. SANDSYNLIGHEDEN FOR FORTSAT ELLER FORNYET SUBSIDIERING
   I. Fortsat subsidiering - Indledning
   (21)    På grundlag af de oplysninger, der var indeholdt i anmodningen om en undersøgelse,
           og besvarelserne af Kommissionens spørgeskema, undersøgte Kommissionen følgende
           ordninger, som angiveligt indebærer, at der ydes subsidier:
   1.      Subsidieordninger, der oprindeligt blev undersøgt
   Landsdækkende ordninger
             a)   "Duty Entitlement Passbook Scheme" (DEPBS) (toldgodtgørelsesordning)
             b)   "Income Tax Exemption Scheme" (ITES) (ordning for fritagelse af
                  indkomstskat)
             c)   "Export Promotion Capital Goods Scheme" (EPCGS) (eksportfremmeordning
                  for investeringsgoder)
             d)   "Special Processing Zones" (EPZ) (ordning for særlige forarbejdningsområder)
                  / "Special Economic Zones" (SEZ) (ordning for særlige økonomiske områder) /
                  "Export Oriented Units" (EOU) (eksportorienterede virksomheder).
   2.      Subsidieordninger, der ikke oprindeligt blev undersøgt
   Landsdækkende ordninger
             e)   "Advance License Scheme" (ALS) (forhåndslicensordning)
             f)   "Export Credit Scheme" (pre-shipment and                post-shipment)  (ECS)
                  (eksportkreditordning (før og efter forsendelse)
   Regionale ordninger
DA                                                  9                                           DA
 ---pagebreak---           g)    "Gujarat Sales Tax Incentive Scheme"            (GSTIS)    (incitamentsordning
                vedrørende omsætningsafgift i Gujarat)
          h)    "Gujarat Electricity Duty Exemption Scheme" (GEDES) (toldfritagelses-
                ordning for elektricitet i Gujarat)
          i)    "West Bengal Incentive Scheme" (WBIS) (vestbengalsk incitamentsordning)
          j)    "Package Scheme of Incentives" (PSI) of the Government of Maharashtra
                (incitamentsordning fra delstaten Maharashtra).
   (22) De ovennævnte ordninger a) og c)-e) er baseret på "Foreign Trade (Development and
        Regulation) Act 1992 (no. 22 of 1992)" (i det følgende benævnt "loven om
        udlandshandel"), der trådte i kraft den 7. august 1992. Ved loven om udlandshandel
        bemyndiges den indiske regering til at udstede bekendtgørelser vedrørende eksport- og
        importpolitikken. Disse bekendtgørelser opføres i kort udgave i "Export and Import
        Policy"-dokumenter, der siden den 1. september 2004 er blevet kaldt "Foreign Trade
        Policy", og som udstedes af Handelsministeriet hvert femte år og ajourføres
        regelmæssigt. Et af disse dokumenter er relevant for den fornyede undersøgelses-
        periode i denne sag, nemlig femårsplanen for perioden den 1. september 2004 til den
        31. marts 2009 (i det følgende benævnt "EXIM-policy 2004-2009"). Desuden
        fastlægger den indiske regering også de procedurer, der styrer EXIM-policy for 2004-
        2009 i en procedurehåndbog kaldet "Handbook of Procedures – 1 September 2004 to
        31 March 2009, Volume I" (i det følgende benævnt "HOP I 2004-2009").
        Procedurehåndbogen ajourføres også regelmæssigt.
   (23) Den under punkt b) nævnte indkomstskatteordning er baseret på "Income Tax Act of
        1961" (i det følgende benævnt "indkomstskatteloven af 1961"), som ændres årligt ved
        "Finance Act" (i det følgende benævnt "finansloven").
   (24) Den under f) nævnte eksportkreditordning er baseret på section 21 og 35A i Banking
        Regulation Act 1949 (i det følgende benævnt "bankloven af 1949"), der tillader
        Reserve Bank of India (i det følgende benævnt "RBI") at vejlede forretningsbanker på
        eksportkreditområdet.
   (25) Den under g) nævnte incitamentsordning (Gujarat Sales Tax Incentive Scheme)
        forvaltes af delstaten Gujarat og er baseret på delstatens politik vedrørende
        incitamenter til erhvervslivet. Den under h) nævnte toldfritagelsesordning (Gujarat
        Electricity Duty Exemption) er baseret på Bombay Electricity Duty Act of 1958 (loven
        af 1958 om elektricitetsafgifter i Bombay).
   (26) Den under j) nævnte ordning forvaltes af delstaten Maharashtra og er baseret på
        beslutninger, som er truffet af ministeriet for industri, energi og arbejde i delstaten
        Maharashtra.
   (27) Den under i) nævnte ordning er etableret af regeringen i Vestbengalen ved en
        bekendtgørelse fra det vestbengalske handels- og industriministerium nr. 588-CI/H af
        22. juni 1999 (i det følgende benævnt "WBIS 1999"), senest erstattet af bekendt-
        gørelse nr. 134-CI/O/Incentive/17/03/I af 24. marts 2004 (i det følgende benævnt
        "WBIS 2004").
DA                                               10                                             DA
 ---pagebreak---    (28)   Efter offentliggørelsen af resultaterne om den påståede subsidiering gentog den
          indiske regering sine betænkeligheder med hensyn til, om ordningerne var udlignings-
          berettigede og med hensyn til beregningen af subsidiebeløbene. Den gentog også
          argumenterne om, at der ikke var sandsynlighed for fortsat subsidiering i denne sag. I
          den forbindelse bør det bemærkes, at det indiske indlæg ikke indeholder nye argu-
          menter, der kunne medføre ændringer i konklusionerne i nærværende forordning.
   II. Landsdækkende ordninger
   1. Duty Entitlement Passbook Scheme (DEPBS) (toldgodtgørelsesordning)
            a) Retsgrundlag
   (29)   DEPB-ordningen er beskrevet detaljeret i section 4.3 i EXIM-policy 2004-2009 og i
          section 4.3 – 4.4 i HOP I 2004-2009.
   (30)   Det konstateredes, at ingen af de samarbejdende eksporterende producenter havde
          opnået udligningsberettigede subsidier under denne ordning. Det blev derfor ikke
          anset for nødvendigt at analysere denne ordning yderligere i forbindelse med under-
          søgelsen.
   2. Income Tax Schemes (indkomstskatteordninger)
   (31)   Det konstateredes, at ingen af de samarbejdende eksporterende producenter havde
          opnået udligningsberettigede subsidier under denne ordning. Det blev derfor ikke
          anset for nødvendigt at analysere denne ordning yderligere i forbindelse med
          undersøgelsen.
   3. Export Promotion Capital Goods Scheme (EPCGS) (eksportfremmeordning for
   investeringsgoder)
            a) Retsgrundlag
   (32)   EPCG-ordningen er beskrevet detaljeret i kapitel 5 i EXIM-policy 2004-2009 og i
          kapitel 5 i HOP I 2004-2009.
            b) Støtteberettigelse
   (33)   Denne ordning kan benyttes af producent-eksportører, forhandler-eksportører, som er
          knyttet til støtteproducenter, samt leverandører af tjenesteydelser.
            c) Praktisk gennemførelse
   (34)   Med forbehold af en eksportforpligtelse har en virksomhed lov til at importere (nye og
          siden april 2003 også indtil 10 år gamle brugte) investeringsgoder til nedsat toldsats
          eller til nulsats. Med henblik herpå udsteder den indiske regering efter anmodning og
          betaling af et gebyr en EPCG-licens. For at opfylde eksportforpligtelsen skal de
          importerede investeringsgoder anvendes til at fremstille en vis mængde eksportvarer
          inden for en bestemt periode.
   (35)   Indehaveren af EPCG-licensen kan også købe investeringsgoderne i Indien. I så fald
          kan den lokale producent af investeringsgoder benytte fordelen ved toldfri import af
DA                                                11                                             DA
 ---pagebreak---           dele, der er nødvendige til fremstilling af sådanne investeringsgoder. Alternativt kan
          den lokale producent gøre krav på en fordel for den anslåede eksport, for så vidt angår
          levering af investeringsgoder til en indehaver af en EPCG-licens.
            d) Konklusion vedrørende EPCG-ordningen
   (36)   Ved EPCG-ordningen ydes der subsidier i henhold til grundforordningens artikel 2,
          stk. 1, litra a), nr. ii), og artikel 2, stk. 2. Toldnedsættelsen er et finansielt bidrag fra
          Indiens regering, da denne indrømmelse reducerer de toldindtægter, som staten ellers
          ville have haft. Desuden medfører toldnedsættelsen en fordel for eksportøren, fordi
          toldbesparelsen ved import forbedrer virksomhedens likviditet.
   (37)   Endvidere er EPCG-ordningen retligt betinget af eksportresultater, da licenser ikke kan
          opnås uden en eksportforpligtelse. Den anses derfor for at være specifik og
          udligningsberettiget i henhold til grundforordningens artikel 3, stk. 4, litra a).
   (38)   Ordningen kan derfor ikke betragtes som en tilladt toldgodtgørelsesordning eller
          substitutionsgodtgørelsesordning i henhold til grundforordningens artikel 2, stk. 1, litra
          a), nr. ii). Investeringsgoder er ikke omfattet af anvendelsesområdet for sådanne
          tilladelige ordninger (jf. grundforordningens bilag I, punkt i), da de ikke forbruges ved
          produktionen af de eksporterede varer.
            e) Beregning af subsidiebeløbet
   (39)   Ingen af de samarbejdende eksportører havde anskaffet sig investeringsgoder i
          undersøgelsesperioden. En virksomhed drog dog fortsat fordel af toldfritagelse for
          investeringsgoder, der var anskaffet før undersøgelsesperioden, med det beløb, som
          var fastsat i den oprindelige undersøgelse. Subsidiebeløbet, som var blevet tildelt i
          undersøgelsesperioden, blev i overensstemmelse med grundforordningens artikel 7,
          stk. 3, beregnet på grundlag af den ikke-betalte told på importerede investeringsgoder
          fordelt over en periode, der afspejler den normale afskrivningsperiode for den
          eksporterende producents investeringsgoder. Efter fast praksis er det således
          beregnede beløb for den fornyede undersøgelsesperiode blevet justeret ved at tillægge
          renter i denne periode, således at det afspejler den fulde værdi af fordelen over tid.
          Gebyrer, som var nødvendige for at opnå subsidiet, blev i overensstemmelse med
          grundforordningens artikel 7, stk. 1, litra a), fratrukket dette beløb, og således
          fremkom subsidiebeløbet som tæller. Dette subsidiebeløb er i overensstemmelse med
          grundforordningens artikel 7, stk. 2 og 3, blevet fordelt over eksportomsætningen i den
          fornyede undersøgelsesperiode som behørig nævner, da subsidiet er betinget af
          eksportresultater og ikke blev ydet i forhold til de fremstillede, producerede, udførte
          eller transporterede mængder. Subsidiebeløbet for den virksomhed, der fortsat drog
          fordel af ordningen, var på 0,38 %.
   4. Export Credit Scheme (ECS) (eksportkreditordning)
            a) Retsgrundlag
   (40)   Ordningen er beskrevet i Master Circular IECD No. 5/04.02.01/2002-03 (Export
          Credit in Foreign Currency) og i Master Circular IECD No. 10/04.02.01/2003-04
          (Rupee Export Credit) fra RBI, der er rettet til alle forretningsbanker i Indien.
DA                                                    12                                                DA
 ---pagebreak---           b) Støtteberettigelse
   (41) Denne ordning kan benyttes af producent-eksportører og forhandler-eksportører. Det
        blev konstateret, at én af de virksomheder, der samarbejder i proceduren, opnåede
        fordele under ECS.
          c) Praktisk gennemførelse
   (42) Under denne ordning fastsætter RBI obligatoriske maksimumsrentesatser for
        eksportkreditter såvel i indiske rupees som i udenlandsk valuta, som forretningsbanker
        kan pålægge eksportører "med henblik på at stille kreditter til rådighed for eksportører
        til internationalt konkurrencedygtige renter". ECS består af to underordninger, nemlig
        en ordning for eksportkredit før forsendelse (i det følgende benævnt "pakkekredit"),
        som omfatter kreditter, der er ydet en eksportør med henblik på finansiering af køb,
        forarbejdning, fremstilling, pakning og/eller forsendelse af varer forud for eksporten,
        samt en ordning for eksportkredit efter forsendelse, der tilvejebringer arbejdskapitallån
        til finansiering af eksporttilgodehavender. RBI pålægger også bankerne at afsætte en
        vis andel af deres nettobankkredit til eksportfinansiering.
   (43) Som følge af disse RBI Master Circulars (i det følgende benævnt "RBI-cirkulærer")
        kan eksportører opnå eksportkreditter til rentesatser, der er gunstigere end renten for
        almindelige kommercielle kreditter (i det følgende benævnt "kassekreditter"), der
        udelukkende fastsættes på markedsvilkår.
          d) Konklusioner vedrørende ECS
   (44) For det første kan de præferentielle rentesatser for en ECS-kredit, der er fastsat i RBI-
        cirkulærerne, reducere en eksportørs renteomkostninger i forhold til kreditom-
        kostninger, der udelukkende er fastsat på markedsvilkår, og i dette tilfælde medføre en
        fordel for en sådan eksportør, jf. grundforordningens artikel 2, stk. 2. Kun for de
        samarbejdende eksportører, hvor der blev konstateret sådanne forskelle i rentesatserne,
        konkluderedes det, at der var tale om en fordel. Forskellene i rentesatser mellem de
        kreditter, der ydes i henhold til RBI-cirkulærerne, og rentesatserne for de kommer-
        cielle kassekreditter kan ikke bare forklares ved forretningsbankens markedsadfærd.
   (45) For det andet og til trods for, at de præferentielle kreditter i henhold til ECS ydes af
        forretningsbanker, er denne fordel et finansielt bidrag fra staten i henhold til grund-
        forordningens artikel 2, stk. 1, nr. iv). RBI er et offentligt organ og er derfor omfattet
        af den definition af "staten", der er anført i grundforordningens artikel 1, stk. 3. Ban-
        ken er 100 % statsejet, forfølger mål for den offentlige politik (f.eks. pengepolitikken),
        og dens ledelse udpeges af den indiske regering. RBI pålægger private organer
        betingelser, idet forretningsbankerne er forpligtet til at overholde bl.a. de rentelofter
        for eksportkreditter, der er fastsat i RBI-cirkulærerne, samt RBI's bestemmelser om, at
        forretningsbanker skal afsætte en vis del af deres nettobankkredit til eksportfinan-
        siering. Dette forpligter forretningsbankerne til at udføre funktioner, der er omhandlet i
        grundforordningens artikel 2, stk. 1, litra a), nr. i), i dette tilfælde långivning i form af
        præferentiel eksportfinansiering. En sådan direkte overførsel af midler i form af lån på
        særlige vilkår ville normalt påhvile staten, og denne praksis afviger ikke reelt fra nor-
        mal statslig praksis, jf. grundforordningens artikel 2, stk. 1, litra a), nr. iv). Dette sub-
        sidie anses for at være specifikt og udligningsberettiget, da de præferentielle rente-
DA                                               13                                                   DA
 ---pagebreak---            satser kun indrømmes i forbindelse med finansiering af eksporttransaktioner og derfor
           er betinget af eksportresultater, jf. grundforordningens artikel 3, stk. 4, litra a).
             e) Beregning af subsidiebeløbet
   (46)    Subsidiebeløbet er blevet beregnet på grundlag af forskellen mellem den rente, der
           blev betalt for de eksportkreditter, der var anvendt i den fornyede undersøgelses-
           periode, og det beløb, der ville være blevet betalt, hvis der var anvendt samme
           rentesatser som for de almindelige kreditter på markedsvilkår, der var anvendt af
           denne bestemte virksomhed. Dette subsidiebeløb (tæller) er i overensstemmelse med
           grundforordningens artikel 7, stk. 2, blevet fordelt i forhold til den samlede eksport-
           omsætning i den fornyede undersøgelsesperiode som behørig nævner, da subsidiet er
           betinget af eksportresultater og ikke blev ydet i forhold til de fremstillede,
           producerede, udførte eller transporterede mængder. Subsidiebeløbet for den
           virksomhed, der nød godt af fordelene ved ECS, var på 0,1 %.
   5. Export Oriented Unit Scheme (EOUS)/Special Economic Zones Scheme (SEZS) (ordning
   for eksportorienterede virksomheder/ordning for særlige økonomiske zoner)
   (47)    Det konstateredes, at ingen af de samarbejdende eksporterende producenter havde
           opnået udligningsberettigede fordele under denne ordning. Men to indiske virksom-
           heder havde status af EOU og modtog udligningsberettigede subsidier i undersøgel-
           sesperioden. Nedennævnte beskrivelse og evaluering er derfor begrænset til EOU'erne.
             a) Retsgrundlag
   (48)    EOU-ordningen er beskrevet detaljeret i kapitel 6 i EXIM-policy 2004-2009 og i HOP
           I 2004-2009.
             b) Støtteberettigelse
   (49)    Med undtagelse af rene handelsvirksomheder kan enhver virksomhed, der i princippet
           forpligter sig til at eksportere hele sin produktion af varer eller tjenesteydelser,
           etableres under EOU-ordningen. Industrivirksomheder skal imidlertid opfylde et krav
           om minimumsinvesteringer i anlægsaktiver på 10 mio. indiske rupees for at være
           berettigede til EOU.
             c) Praktisk gennemførelse
   (50)    Ligesom for den oprindelige undersøgelses vedkommende kan EOU'er være etableret
           hvor som helst i Indien.
   (51)    Ansøgninger om EOU-status skal indeholde nærmere oplysninger for en periode på
           fem år om bl.a. planlagte produktionsmængder, forventet værdi af eksporten,
           importbehov og behov for indenlandske varer. Hvis myndighederne godtager
           virksomhedens ansøgning, vil den blive underrettet om de vilkår og betingelser, der er
           knyttet til godtagelsen. Aftalen om at blive godkendt som EOU-virksomhed er gyldig i
           fem år. Aftalen kan fornyes i yderligere perioder.
   (52)    En EOU-virksomhed har ifølge EXIM-policy 2004-2009 en central forpligtelse til at
           opnå en nettoindtjening i udenlandsk valuta, hvilket vil sige, at den samlede værdi af
DA                                                   14                                            DA
 ---pagebreak---         eksporten i en referenceperiode på 5 år skal være højere end den samlede værdi af de
        importerede varer.
   (53) EOU-virksomheder er berettiget til følgende fordele:
          i)     Fritagelse fra importtold på alle typer varer (herunder investeringsgoder,
                 råmaterialer og forbrugsgoder), som er nødvendige for fremstilling, produktion
                 og forarbejdning eller i forbindelse hermed.
          ii)    Fritagelse for punktafgift på varer indkøbt hos indenlandske leverandører.
          iii)   Godtgørelse af central omsætningsafgift på varer indkøbt lokalt.
          iv)    Mulighed for at sælge en del af produktionen på hjemmemarkedet (op til 50 %
                 af de eksporterede varers fob-værdi) på betingelse af, at man opnår en positiv
                 nettoindtjening i udenlandsk valuta efter indbetaling af gældende told, dvs.
                 punktafgifter på den færdige vare.
          v)     Delvis tilbagebetaling af den afgift, der er betalt på fyringsolie købt hos
                 hjemlige olieselskaber.
          vi)    Fritagelse i 10 år efter indledningen af driften, men højst frem til 2010, for den
                 skat på indtægter, der normalt skal betales af fortjeneste af eksportsalg i
                 overensstemmelse med section 10B i indkomstskatteloven.
          vi)    Mulighed for 100% udenlandsk ejerskab af egenkapital.
   (54) Virksomheder, der drives under disse ordninger, er underlagt toldmyndighedernes
        tilsyn, jf. section 65 i toldloven.
   (55) De er retligt forpligtede til at føre nøjagtigt regnskab med alle importerede varer og
        med forbrug og anvendelse af alle importerede materialer og den foretagne eksport i
        henhold til section 6.11.1 i HOP 2004-2009. Disse dokumenter skal regelmæssigt
        fremlægges for de kompetente myndigheder i form af kvartalsvise og årlige
        statusrapporter.
   (56) På intet tidspunkt stilles der dog krav om, at EOU-virksomheder skal redegøre for den
        indbyrdes forbindelse mellem enhver importtransaktion og deres eksport, salg til andre
        virksomheder, salg på hjemmemarkedet eller lagre som anført i section 6.11.2 i HOP I
        2004-2009.
   (57) Hjemmemarkedssalget forsendes og registreres ved selvcertificering. Ekspeditionen af
        en EOU-virksomheds eksportforsendelser overvåges af en embedsmand fra told- og
        punktafgiftsmyndighederne, der er permanent udstationeret i virksomheden.
   (58) I det aktuelle tilfælde blev EOU-ordningen benyttet af to af de samarbejdende
        eksportører. De samarbejdende eksportører benyttede ordningen til toldfrit at
        importere råmaterialer og investeringsgoder, til punktafgiftsfrit at købe varer på
        hjemmemarkedet og opnå godtgørelse af omsætningsafgifter samt til at sælge en del af
        deres produktion på hjemmemarkedet. En af de eksporterende virksomheder anvendte
        den også til at opnå delvis tilbagebetaling af den afgift, der er betalt på fyringsolie købt
        hos hjemlige olieselskaber. Virksomhederne opnåede således alle de fordele, der er
DA                                                15                                                 DA
 ---pagebreak---         beskrevet i betragtning (53) under nr. i)-v). Af undersøgelsen fremgik det, at de
        pågældende eksportører ikke opnåede fordele i henhold til bestemmelserne om
        fritagelse for indkomstskat for EOU-virksomheder.
          d) Konklusioner om EOU-ordningen
   (59) En EOU-virksomheds fritagelse for to typer importtold (basistold og særlig tillægs-
        told) og godtgørelsen af omsætningsafgift er finansielle bidrag fra den indiske
        regering, jf. grundforordningens artikel 2, stk. 1, litra a), nr. ii). Der gives afkald på
        offentlige indtægter, der ellers ville være indgået, således at EOU-virksomheden
        desuden opnår en fordel i henhold til grundforordningens artikel 2, stk. 2, da den
        sparer likviditet ved ikke at skulle betale afgifter, der normalt ville påløbe, og ved at
        opnå godtgørelse af omsætningsafgift.
   (60) Fritagelsen for punktafgiften og den tilsvarende importtold ("tillægstold") fører
        imidlertid ikke til, at der gives afkald på indtægter, der ellers ville være indgået.
        Punktafgifter og tillægstold kan, hvis de betales, benyttes som kredit for fremtidige
        afgiftsforpligtelser (den såkaldte "CENVAT-mekanisme"). Disse afgifter er derfor
        ikke endelige. Ved anvendelse af CENVAT-kreditter er der kun endelig told på
        værditilvæksten og ikke på råmaterialerne.
   (61) Det er således kun fritagelsen for basistold, særlig tillægstold og den delvise godt-
        gørelse af afgiften på brændstof købt hos hjemlige olieselskaber og omsætningsafgift,
        der udgør subsidier i henhold til grundforordningens artikel 2. De er retligt betinget af
        eksportresultater og anses derfor for at være specifikke og udligningsberettigede i
        henhold til grundforordningens artikel 3, stk. 4, litra a). Det er en ufravigelig
        betingelse for at opnå fordelene, at en EOU-virksomhed har eksport som mål, jf.
        paragraph 6.1 i EXIM-policy 02-07.
   (62) En af de samarbejdende eksportører hævdede, at Kommissionen fraveg den be-
        grundelse, der var blevet anvendt i den oprindelige undersøgelse, med hensyn til
        vurderingen af toldfritagelsen af råmaterialer, og at kun eventuel for stor eftergivelse
        burde udlignes. Som svar herpå bør det imidlertid bemærkes, at på tidspunktet for den
        oprindelige undersøgelse blev der i vurderingen af det udligningsberettigede beløb kun
        taget stilling til, om EOU-ordningen var en tilladt toldgodtgørelsesordning eller ej,
        uden at foregribe spørgsmålet om, hvorvidt ordningen er en godtgørelsesordning i
        henhold til bestemmelserne i grundforordningen13. Ordningen som helhed og
        kontrolsystemet blev omhyggeligt undersøgt som led i denne undersøgelse.
   (63) Af undersøgelsen fremgik det, at disse subsidier ikke kan betragtes som tilladte
        toldgodtgørelsesordninger eller substitutionsgodtgørelsesordninger i henhold til
        grundforordningens artikel 2, stk. 1, litra a), nr. ii). De overholder ikke de strenge
        regler, der er fastsat i grundforordningens bilag I, punkt h) og i), bilag II (definition af
        og regler for godtgørelse) og bilag III (definition af og regler for substitutions-
        godtgørelse). I det øjeblik bestemmelserne om godtgørelse af omsætningsafgift og
        fritagelse for importtold benyttes til at købe investeringsgoder, er de allerede ufor-
        enelige med reglerne for tilladte godtgørelsesordninger, da investeringsgoderne ikke
   13
        Betragtning 26, Rådets forordning (EF) nr. 2603/2000 EFT L 301 af 30.11.2000. s 1.
DA                                                   16                                              DA
 ---pagebreak---         forbruges i produktionsprocessen, således som det kræves i henhold til bilag I, punkt
        h) og i) (henholdsvis godtgørelse af omsætningsafgift og fritagelse for importtold).
   (64) Det blev desuden fastslået, at den indiske regering ikke har nogen kontrolordning eller
        –procedure til effektivt at bekræfte, hvorvidt der blev forbrugt told- og/eller omsæt-
        ningsafgiftsfrie råmaterialer ved fremstillingen af den eksporterede vare og i hvilke
        mængder (grundforordningens bilag II, del II, punkt 4), samt for substitutionsgodt-
        gørelsesordninger grundforordningens bilag III, del II, punkt 2). Hensigten med den
        indførte kontrolordning er at overvåge forpligtelsen til at opnå nettoindtjening i
        udenlandsk valuta og ikke forbruget af import i forbindelse med fremstilling af
        eksportvarer.
   (65) En EOU-virksomhed har lov til at sælge en betydelig del af sin produktion (indtil
        50 % af årsomsætningen) på hjemmemarkedet. Der er derfor ingen lovfæstet
        forpligtelse til at eksportere alle de færdige varer, der fremstilles. Disse hjemme-
        markedstransaktioner foregår endvidere uden statens tilsyn og kontrol og er kun
        underkastet en procedure med selvcertificering. En EOU-virksomheds toldlokaliteter
        er derfor i det mindste delvist ikke genstand for de indiske myndigheders fysiske
        kontrol. Dette forhold gør imidlertid yderligere kontrolforanstaltninger vigtigere, især
        kontrol af sammenhængen mellem toldfri råmaterialer og færdige eksportvarer, for at
        ordningen kan betragtes som en kontrolordning for toldgodtgørelse.
   (66) For så vidt angår yderligere kontroltiltag, skal det erindres, at en EOU-virksomhed
        allerede retligt og ikke på noget bestemt tidspunkt er forpligtet til at redegøre for den
        indbyrdes sammenhæng mellem enhver importforsendelse og den færdige vare. Kun
        hvis der fandtes en sådan kontrol, ville de indiske myndigheder være i stand til at få
        tilstrækkelige oplysninger om råmaterialernes endelige bestemmelsessted, således at
        de kan foretage en effektiv undersøgelse af, hvorvidt fritagelserne for told og
        omsætningsafgift overstiger råmaterialerne til eksportproduktion. Månedlige selvan-
        givelser af hjemmemarkedssalget, der regelmæssigt vurderes af de indiske myndig-
        heder, er ikke nok. Formålet med den månedlige selvangivelse er endvidere at
        overvåge punktafgifterne og ikke at kontrollere råmaterialernes bestemmelsessted.
        Virksomhedsinterne systemer, som er etableret uden retlig forpligtelse, vil som sådan
        ikke være tilstrækkelige, da en kontrolordning for toldgodtgørelse skal udarbejdes og
        håndhæves af en regering; det bør ikke overlades til ledelsen af den pågældende
        individuelle virksomhed. Det bekræftes derfor ved undersøgelsen, at den indiske
        EXIM-politik udtrykkeligt ikke forpligter EOU-virksomheder til at dokumentere
        sammenhængen mellem råmaterialer og færdige varer, og at den indiske regering ikke
        har etableret en effektiv kontrolmekanisme til at afgøre, hvilke råmaterialer der blev
        forbrugt ved eksportproduktionen og i hvilke mængder.
   (67) Den indiske regering foretog desuden heller ikke nogen yderligere undersøgelse på
        grundlag af de faktisk involverede råmaterialer, selv om dette normalt ville være
        nødvendigt, når der ikke fandtes en effektiv kontrolordning (grundforordningens bilag
        II, del II, punkt 5, og bilag III, del II, punkt 3). Endvidere forelagde den indiske
        regering ingen beviser for, at der ikke blev eftergivet for store afgiftsbeløb.
   (68) I lyset af ovenstående afvises virksomhedens påstand om, at Kommissionen fraveg
        den begrundelse, der var blevet anvendt i den oprindelige undersøgelse, med hensyn til
        vurderingen af toldfritagelsen af råmaterialer, og at kun eventuel for stor eftergivelse,
        skulle udlignes.
DA                                              17                                                DA
 ---pagebreak---             e) Beregning af subsidiebeløbet
   (69)   Da der ikke er tale om en tilladt toldgodtgørelses- eller substitutionsgodtgørelses-
          ordning, er den udligningsberettigede fordel derfor lig med eftergivelsen af den
          samlede importtold (basistold og særlig tillægstold), der normalt skal betales ved
          import, samt godtgørelsen af afgiften på fyringsolie købt hos de hjemlige olieselskaber
          og godtgørelsen af omsætningsafgiften i den fornyede undersøgelsesperiode.
            i) Fritagelse for importtold (basistold og særlig tillægstold), godtgørelse af omsæt-
            ningsafgift på råmaterialer samt godtgørelse af afgiften på fyringsolie købt hos de
            hjemlige olieselskaber
   (70)   Subsidiebeløbet for eksportører med EOU-status blev beregnet på grundlag af den
          importtold (basistold og særlig tillægstold), som der var givet afkald på, for de
          materialer, der var importeret til EOU-virksomheden som helhed, samt den godtgjorte
          omsætningsafgift og told- og afgiftsgodtgørelsen for fyringsolie, der var købt på det
          hjemlige marked i den fornyede undersøgelsesperiode. Gebyrer, som nødvendigvis
          påløber for at opnå subsidiet, blev i overensstemmelse med grundforordningens artikel
          7, stk. 1, litra a), fratrukket dette beløb, og resultatet heraf var subsidiebeløbet som
          tæller. Dette subsidiebeløb er i overensstemmelse med grundforordningens artikel 7,
          stk. 2, blevet fordelt over den samlede eksportomsætning i den fornyede undersøgel-
          sesperiode som behørig nævner, da subsidiet er betinget af eksportresultater og ikke
          blev ydet i forhold til de fremstillede, producerede, udførte eller transporterede
          mængder. Der fremkom herved subsidiemargener på henholdsvis 0,9 og 5,8 % for de
          to virksomheder.
            (ii) Fritagelse for importtold (basistold og særlig tillægstold) på investeringsgoder
   (71)   Investeringsgoder indgår ikke fysisk i de færdige varer. Fordelen for de undersøgte
          virksomheder er derfor beregnet på grundlag af størrelsen af den ikke betalte told på
          importerede investeringsgoder fordelt over en periode, der afspejler den normale
          afskrivningstid for sådanne investeringsgoder i de undersøgte virksomheder, jf.
          grundforordningens artikel 7, stk. 3. For at fastlægge den normale afskrivningsperiode
          blev de faktiske afskrivningsperioder, som blev benyttet af de to samarbejdende
          eksportører, anvendt som reference, dvs. 18 år. Det således beregnede beløb kan
          dernæst tildeles den fornyede undersøgelsesperiode og er blevet justeret ved at
          tillægge renter i denne periode for at afspejle værdien af fordelen over tid og derved
          bestemme den fulde fordel af denne ordning for modtageren. Dette subsidiebeløb er i
          henhold til grundforordningens artikel 7, stk. 2 og 3, blevet fordelt på den relevante
          eksportomsætning i den fornyede undersøgelsesperiode som behørig nævner, da
          subsidiet er betinget af eksportresultater og ikke blev ydet i forhold til de fremstillede,
          producerede, udførte eller transporterede mængder. Der fremkom herved subsidie-
          margener på henholdsvis 1,8 og 0,4 % for de to virksomheder.
   (72)   De pågældende virksomheder havde således en samlet subsidiemargen på henholdsvis
          2,7 % og 6,2 % i henhold til EOU-ordningen.
   6. "Advance License Scheme" (ALS) (forhåndslicensordningen)
            a) Retsgrundlag
DA                                                 18                                                 DA
 ---pagebreak---    (73) Ordningen er beskrevet detaljeret i section 4.1.1 til 4.1.14 i EXIM-policy 2004-2009
        og i chapter 4.1 til 4.30 i HOP I 2004-2009.
          b) Støtteberettigelse
   (74) ALS består af seks underordninger, der er beskrevet nærmere nedenfor. Disse
        underordninger er bl.a. forskellige med hensyn til støtteberettigelse. Producent-ekspor-
        tører og forhandler-eksportører, der er "forbundet" med støttende producenter, er
        støtteberettiget efter ALS-ordningerne for fysisk eksport og årligt behov. Producent-
        eksportører, der leverer til den endelige eksportør, er støtteberettiget efter ALS-
        ordningen for mellemleverancer. Hovedleverandører, der leverer til kategorier "lige-
        stillet med eksport" som nævnt i paragraph 8.2 i EXIM-policy 2004-2009, og
        leverandører til en EOU-virksomhed, er støtteberettigede efter ALS-ordningen for
        transaktioner ligestillet med eksport. Endelig er mellemleverandører til producent-
        eksportører berettigede til fordele, der indrømmes transaktioner ligestillet med eksport,
        i henhold til underordningerne for attester til forudgående frigivelse (i det følgende
        benævnt "Advance Release Orders" eller "ARO") og løbende indenlandsk remburs.
          c) Praktisk gennemførelse
   (75) Forhåndslicenser kan udstedes for:
          i)    Fysisk eksport: Dette er den vigtigste underordning. Den gør det muligt toldfrit
                at importere råmaterialer til fremstilling af en specifik færdig eksportvare.
                Eksporten skal være "fysisk" således at forstå, at eksportvaren skal forlade
                indisk territorium. Betingelserne for den tilladte import og den obligatoriske
                eksport (herunder eksportvarens type) er specificeret i licensen.
          ii)   Årligt behov: En sådan licens er ikke knyttet til en bestemt eksportvare, men til
                en bredere varegruppe (f.eks. kemiske og dermed forbundne produkter).
                Licensindehaveren kan - op til en bestemt værditærskel, der fastsættes efter
                tidligere eksportresultater - toldfrit importere ethvert råmateriale, der skal
                benyttes til fremstilling af enhver vare, der henhører under den relevante
                varegruppe. Licensindehaveren kan vælge at eksportere enhver færdig vare i
                varegruppen, hvor sådanne toldfri materialer er anvendt.
          iii)  Mellemleverancer: Denne underordning omfatter tilfælde, hvor to producenter
                har til hensigt at fremstille en enkelt eksportvare og stå for hver sin del af
                produktionsprocessen. Producent-eksportøren fremstiller mellemproduktet.
                Den pågældende kan toldfrit importere råmaterialer og kan til dette formål
                opnå en forhåndslicens for mellemleverancer. Den endelige eksportør færdig-
                gør produktionen og er forpligtet til at eksportere den færdige vare.
          iv)   Transaktioner ligestillet med eksport: Denne underordning gør det muligt for
                en hovedentreprenør toldfrit at importere råmaterialer, som er nødvendige for
                produktionen af varer, der skal sælges som "transaktioner ligestillet med
                eksport" til de kundekategorier, der er anført i paragraph 8.2, (b - g), og (i - j), i
                EXIM policy 2004-2009. Det er med andre ord ikke nødvendigt, at de færdige
                varer forlader landet, men de vil i kraft af kundens status blive anset for at være
                "ligestillet med eksport". Det vil omfatte levering til en EOU eller til en
DA                                               19                                                    DA
 ---pagebreak---                  licensindehaver i henhold til eksportfremmeordningen for investeringsgoder
                 (Export Promotion Capital Goods scheme).
          v)     Attester til forudgående frigivelse (ARO): En indehaver af en forhåndslicens,
                 der ønsker at købe råmaterialerne fra indenlandske kilder i stedet for at
                 importere dem direkte, kan vælge at købe dem ved at anvende attester til
                 forudgående frigivelse. I sådanne tilfælde godkendes forhåndslicenserne som
                 attester til forudgående frigivelse og påtegnes til fordel for den indenlandske
                 leverandør ved levering af de derpå anførte varer. Påtegnelsen af attesten til
                 forudgående frigivelse giver den indenlandske leverandør ret til de fordele, der
                 indrømmes transaktioner ligestillet med eksport, jf. paragraph 8.3 i EXIM-
                 policy 02-07 (dvs. forhåndslicens for mellemleverancer/transaktioner ligestillet
                 med eksport, eksportrestitution og tilbagebetaling af endelige punktafgifter).
                 Ved ARO-mekanismen ydes der refusion af skatter og afgifter til leverandøren,
                 i stedet for at disse beløb tilbagebetales til den endelige eksportør i form af
                 godtgørelse eller refusion af told. Skatter og afgifter kan refunderes for både
                 lokale og importerede råmaterialer.
          vi)    Løbende indenlandsk remburs: Denne underordning dækker også indenlandske
                 leverancer til en indehaver af en forhåndslicens. Indehaveren af en forhånds-
                 licens kan henvende sig til en bank for at åbne en indenlandsk remburs til
                 fordel for en indenlandsk leverandør. Banken ugyldiggør licensen til direkte
                 import for den værdi og de varemængder, der købes i landet i stedet for at blive
                 importeret. Den indenlandske leverandør vil være berettiget til de fordele, der
                 indrømmes transaktioner ligestillet med eksport, jf. paragraph 8.3 i EXIM-
                 policy 02-07 (dvs. forhåndslicens for mellemleverancer/transaktioner ligestillet
                 med eksport, eksportrestitution og tilbagebetaling af endelige punktafgifter).
   (76) Det blev fastslået, at den eksportør, der samarbejdede i den fornyede undersøgelses-
        periode, kun opnåede indrømmelser i henhold til tre underordninger i forbindelse med
        den pågældende vare, nemlig forhåndslicenser for i) fysisk eksport og for iv)
        transaktioner ligestillet med eksport og v) attester til forudgående frigivelse. Det er
        derfor ikke nødvendigt at undersøge, om forhåndslicensordningerne vedrørende ii)
        årligt behov, iii) mellemleverancer og vi) løbende indenlandsk remburs er udlig-
        ningsberettigede.
   (77) Af hensyn til de indiske myndigheders kontrol er licensindehavere retligt forpligtede
        til at føre "korrekt og behørigt regnskab over forbrug og anvendelse af importerede
        varer i henhold til licenser" i et nærmere angivet format (chapter 4.30 og appendix 23
        til HOP I 2004-2009), dvs. et regnskab over det faktiske forbrug ("tillæg 23-
        regnskabet"). Fra maj 2005 skal tillæg 23 ikke kun opbevares i virksomheden, men
        skal også medunderskrives af en statsautoriseret revisor og indsendes til de indiske
        myndigheder. Forpligtelsen til at indsende tillæg 23 vedrører licenser, der er udstedt
        efter ikrafttrædelsen af de nye bestemmelser i maj 2005. Den praktiske gennemførelse
        af dette nye system kunne derfor ikke kontrolleres, da der ikke fandtes nogen rapport
        om disse licenser på tidspunktet for undersøgelsen.
   (78) For så vidt angår de underordninger, der er nævnt under nr. i), iv) og v) ovenfor,
        fastsætter den indiske regering den mængde og værdi, som importtilladelsen og
        eksportforpligtelsen (herunder for transaktioner ligestillet med eksport) vedrører, og
        dette fremgår af licensen. Desuden skal de tilsvarende transaktioner bekræftes på
DA                                               20                                               DA
 ---pagebreak---         licensen af den indiske stats embedsmænd på import- og eksporttidspunktet. Den
        mængde import, der er tilladt i henhold til denne ordning, fastsættes af den indiske
        regering på grundlag af såkaldte standard input/output-normer (i det følgende benævnt
        "SION-normer"). Der er fastsat sådanne normer for de fleste varer (herunder den
        pågældende vare), og de er offentliggjort i HOP II 2004-2009.
   (79) Importerede råmaterialer kan ikke afhændes og skal anvendes til at fremstille den
        færdige eksportvare. Eksportforpligtelsen skal opfyldes inden for en fastsat frist efter
        udstedelsen af licensen (18 måneder med mulighed for to forlængelser på hver 6
        måneder).
   (80) Indehavere af forhåndslicenser, som ikke ønsker at importere råmaterialerne direkte,
        men i stedet foretrækker at købe dem fra indenlandske leverandører, kan gøre dette
        ved hjælp af attester til forudgående frigivelse (ARO'er). I disse tilfælde godkendes
        forhåndslicenserne som ARO'er og overdrages til leverandøren ved levering af de
        varer, der er angivet deri.
   (81) Under den fornyede undersøgelse blev det fastslået, at i henhold til SION-import-
        tilladelsen havde den samarbejdende eksportør importeret større mængder råmaterialer
        toldfrit efter de forskellige underordninger, end det var nødvendigt for at fremstille
        referencemængden for den færdige eksportvare. Dermed var SION-normerne for den
        pågældende vare ikke korrekte.
          d) Konklusion
   (82) Fritagelsen for importtold er et subsidie i henhold til grundforordningens artikel 2, stk.
        1, litra a), nr. ii) og artikel 2, stk. 2, dvs. et finansielt bidrag fra den indiske regering,
        der har medført en fordel for de undersøgte eksportører.
   (83) Desuden er forhåndslicenserne for fysisk eksport retligt betinget af eksportresultater
        og anses derfor for at være specifikke og udligningsberettigede, jf. grundforordningens
        artikel 3, stk. 4, litra a). Uden en eksportforpligtelse kan en virksomhed ikke opnå
        fordele under disse ordninger.
   (84) Ordningen med forhåndslicens for transaktioner ligestillet med eksport er reelt
        betinget af eksportresultater. Den blev kun benyttet af én virksomhed i mindre omfang
        og kun ved leverancer til EOU-virksomheder eller virksomheder i en særlig økono-
        misk zone, der begge er kategorier nævnt i paragraph 8.2(b) i EXIM-policy 02-07.
        Denne virksomhed erklærede, at dens kunder senere eksporterede den pågældende
        vare. Målet for EOU-virksomheder og virksomheder i særlige økonomiske zoner er
        eksport, jf. paragraph 6.1 i EXIM-policy 02-07. En indenlandsk leverandør opnår
        således fordele efter ordningen for forhåndslicens for transaktioner ligestillet med
        eksport, da den indiske regering forventer, at en eksportør, som er en EOU-
        virksomhed eller beliggende i en særlig økonomisk zone, efterfølgende vil få
        eksportindtægter. Ifølge grundforordningens artikel 3, stk. 4, litra a), anses et subsidie
        for at være betinget af eksportresultater, når det af faktiske omstændigheder fremgår,
        at ydelsen af subsidiet, om end det ikke er retligt betinget af eksportresultater, i
        virkeligheden er bundet til faktiske eller forventede eksportindtægter.
   (85) I dette tilfælde anvendte den samarbejdende virksomhed ikke forhåndslicenser til
        toldfri import af råmaterialer. I stedet for opnåede virksomheden en fordel ved at købe
DA                                                  21                                                 DA
 ---pagebreak---         råmaterialerne af de indenlandske leverandører ved at konvertere licenserne til attester
        til forudgående frigivelse. I henhold til denne ordning tilfalder retten til fritagelse for
        skatter og afgifter leverandøren i stedet for den endelige eksportør i form af godt-
        gørelse eller refusion af told. Fritagelse for skatter og afgifter kan opnås for både
        lokale og importerede råmaterialer. Undersøgelsen afslørede, at der var en betydelig
        prisforskel på råmaterialer købt gennem den indenlandske leverandør, der ikke var
        forretningsmæssigt forbundet, ved at anvende ordningen om attester til forudgående
        frigivelse i modsætning til råmaterialer købt gennem en indenlandsk leverandør, når
        der ikke anvendes licens. Fordelen ved fritagelse for skatter og afgifter blev videre-
        givet gennem lavere priser af leverandøren til den virksomhed, der anvender
        råmaterialet og er berørt af denne procedure. Virksomheden kunne klart mærke forskel
        i købsprisen på råmaterialer, hvor der var anvendt licens, og prisen for de samme
        råmaterialer, hvor der ikke var anvendt licens. Virksomheden definerede den således
        opnåede fordel som forskellen i prisen på leverancer købt under anvendelse af attester
        til forudgående frigivelse og priserne på leverancer købt uden en sådan licens.
   (86) Ingen af de tre underordninger, der blev benyttet i den aktuelle sag, kan betragtes som
        tilladte toldgodtgørelsesordninger eller substitutionsgodtgørelsesordninger i henhold
        til grundforordningens artikel 2, stk. 1, litra a), nr. ii). De overholder ikke de strenge
        regler i grundforordningens bilag I, punkt i), bilag II (definition af og regler for
        godtgørelse) og bilag III (definition af og regler for substitutionsgodtgørelse). Selv om
        den indiske regering anførte, at ordningen var blevet ændret fra maj 2005, bør det være
        klart, at disse ændringer ingen virkning havde på ordningerne i undersøgelsesperioden,
        idet den nye kontrolordning endnu ikke var helt gennemført. Til trods for den indiske
        regerings eventuelle ændring af kontrolordningen fremgik det af undersøgelsen, at den
        indiske regering i undersøgelsesperioden ikke effektivt anvendte sin egen kontrol-
        ordning. Den indiske regering anvendte heller ikke sin egen procedure til at bekræfte,
        hvorvidt der blev forbrugt råmaterialer ved fremstillingen af den eksporterede vare og
        i hvilke mængder (grundforordningens bilag II, del II, punkt 4), og for substitutions-
        godtgørelsesordningers vedkommende grundforordningens bilag III, del II, punkt 2).
        SION-normerne for den pågældende vare var ikke tilstrækkelig præcise og førte til en
        overvurdering af forbruget af råmaterialer. Det fremgik af undersøgelsen, at SION-
        normerne er ved at blive ændret, således at de i højere grad afspejler forbruget af
        råmaterialer, men de nye SION-normer var ikke indført i undersøgelsesperioden. Det
        bekræftes således, at SION-normerne i sig selv ikke kan anses for at være en ordning
        til kontrol af det faktiske forbrug, da disse meget generøse standardnormer er udformet
        således, at den indiske regering ikke med tilstrækkelig præcision kan kontrollere,
        hvilke mængder råmaterialer der er forbrugt i produktionen til eksport. Endvidere
        foretog den indiske regering ikke en effektiv kontrol ud fra korrekte regnskaber over
        det faktiske forbrug ("tillæg 23-regnskab", tidligere kaldet tillæg 18) for licenser
        anvendt i undersøgelsesperioden. Den indiske regering foretog desuden ikke nogen
        yderligere undersøgelse på grundlag af de faktisk involverede råmaterialer, selv om
        dette normalt er nødvendigt, når kontrolordningen ikke anvendes effektivt (grund-
        forordningens bilag II, del II, punkt 5, og bilag III, del II, punkt 3), og den beviste
        heller ikke, at der ikke blev eftergivet for store afgiftsbeløb.
   (87) Disse tre underordninger er derfor udligningsberettigede.
          e) Beregning af subsidiebeløbet
DA                                               22                                                 DA
 ---pagebreak---    (88)    Idet der ikke findes tilladte toldgodtgørelses- eller substitutionsgodtgørelsesordninger,
           er subsidiebeløbet som vist af virksomheden blevet fastsat ud fra prisforskellen på det
           samme råmateriale købt med og uden licens.
   (89)    Dette subsidiebeløb er i overensstemmelse med grundforordningens artikel 7, stk. 2,
           blevet fordelt på den samlede eksportomsætning som behørig nævner, da subsidiet er
           betinget af eksportresultater og ikke blev ydet i forhold til de fremstillede, produ-
           cerede, udførte eller transporterede mængder.
   (90)    En virksomhed opnåede fordele under denne ordning i undersøgelsesperioden og
           modtog subsidier på 20,9 %.
   III. Regionale ordninger
   1        Gujarat Sales Tax Incentive Scheme (GSTIS) (incitamentsordning i forbindelse med
   omsætningsafgift i Gujarat) og Gujarat Electricity Duty Exemption Scheme (GEDES)
   (toldfritagelsesordning for elektricitet i Gujarat)
   (91)    Det konstateredes, at ingen af de samarbejdende eksporterende producenter havde
           opnået udligningsberettigede fordele under Gujarat Sales Tax Incentive Scheme
           (GSTIS) eller Gujarat Electricity Duty Exemption Scheme (GEDES). Det blev derfor
           ikke anset for nødvendigt at analysere disse ordninger yderligere i forbindelse med
           denne undersøgelse.
   2        West Bengal Incentive Scheme (WBIS) (vestbengalsk incitamentsordning)
   (92)    WBIS er nærmere beskrevet i det vestbengalske handels- og industriministeriums be-
           kendtgørelse nr. 588-CI/H af 22. juni 1999 (WBIS 1999), senest erstattet af bekendt-
           gørelse nr. 134-CI/O/Incentive/17/03/I af 24. marts 2004 (WBIS 2004). Støttemod-
           tageren får gennem ordningen en række fordele så som betalingshenstand i forbindelse
           med omsætningsafgift, støtte til installering af investeringsgoder og udviklings-
           subsidier. Ved undersøgelsen blev det fastslået, at én virksomhed tidligere havde
           draget fordel af disse ordninger. Imidlertid var virkningen af disse fordele i under-
           søgelsesperioden ubetydelig. Det blev derfor ikke anset for nødvendigt at analysere
           disse ordninger yderligere i forbindelse med denne undersøgelse.
   3        Maharashtras regerings incitamentspakkeordning
             a) Retsgrundlag
   (93)    For at tilskynde til udbredelsen af industrier til de mindre udviklede egne i delstaten
           har Maharashtras regering siden 1964 begunstiget nyoprettede enheder i områder
           under udvikling i delstaten. Denne ordning er blevet ændret flere gange, siden den
           blev indført, og 2001-ordningen blev anvendt fra den 1. april 2001 til den 31. marts
           2006, hvorefter den blev forlænget med et år indtil den 31. marts 2007. Incitaments-
           pakkeordningen i Maharashtra består af flere underordninger, hvoraf de vigtigste er: i)
           acciserefusion, ii) fritagelse for elektricitetsafgift og iii) fritagelse for lokal
           omsætningsafgift, som udløb den 24.10.2004. Af undersøgelsen fremgik det, at den
           eneste underordning, der blev anvendt af de samarbejdende eksporterende produ-
           center, var fritagelse for den lokale omsætningsafgift.
             b) Støtteberettigelse
DA                                                  23                                               DA
 ---pagebreak---    (94)  For at være støtteberettigede skal virksomhederne som regel investere i mindre
         udviklede områder enten ved at oprette et nyt industriforetagende eller ved at foretage
         en omfattende kapitalinvestering i udvidelse eller diversificering af et eksisterende
         industriforetagende. Disse områder er opdelt i forskellige kategorier alt efter deres
         økonomiske udvikling (f.eks. mindre udviklet område og mindst udviklet område).
         Hovedkriteriet for fastsættelsen af incitamenternes omfang er det område, hvori
         virksomheden befinder sig eller vil blive etableret, samt investeringens størrelse.
           c) Praktisk gennemførelse
   (95)  I henhold til ordningen om fritagelse for den lokale omsætningsafgift, som udløb i
         oktober 2004, skal nærmere udpegede enheder ikke opkræve omsætningsafgift på
         deres salgstransaktioner. De udpegede enheder er ligeledes fritaget for at betale lokal
         omsætningsafgift for de varer, de køber fra leverandører, der selv er omfattet af
         ordningen. Idet fritagelsen med hensyn til salgstransaktionen ikke medfører nogen
         fordel for den udpegede salgsenhed, medfører købstransaktionen til gengæld en fordel
         for den udpegede enhed, der køber varen. Ved undersøgelsen blev det fastslået, at den
         berørte virksomhed nød godt af fritagelse for omsætningsafgift indtil den 24. oktober
         2006.
           d) Konklusion
   (96)  Ved Maharashtras regerings incitamentspakkeordning ydes der subsidier i henhold til
         grundforordningens artikel 2, stk. 1, litra a), nr. ii), og artikel 2, stk. 2. Den undersøgte
         underordning er et finansielt bidrag fra Maharashtras regering, da denne indrømmelse
         reducerer de toldindtægter, som delstaten ellers ville have haft. Desuden giver denne
         fritagelse/refusion virksomheden en fordel, da den forbedrer virksomhedens likviditet.
   (97)  Ordningen er kun åben for virksomheder, som har foretaget investeringer i visse
         udpegede geografiske områder i delstaten Maharashtras retsområde. Den kan ikke
         benyttes af virksomheder uden for disse områder. Fordelens størrelse varierer alt efter
         det pågældende område. Ordningen er specifik i henhold til grundforordningens artikel
         3, stk. 2, litra a), og artikel 3, stk. 3, og er derfor udligningsberettiget.
           e) Beregning af subsidiebeløbet
   (98)  For så vidt angår fritagelsen for omsætningsafgift, blev subsidiebeløbet beregnet på
         grundlag af det omsætningsafgiftsbeløb, der normalt skulle være betalt i den fornyede
         undersøgelsesperiode, men som forblev ubetalt i henhold til ordningen. Idet ordningen
         om fritagelse for omsætningsafgift udløb den 24.10.2004, blev der kun taget højde for
         den salgsmængde, der i perioden 1.10.2004 - 24.10.2004 ikke var betalt, idet kun den
         periode faldt ind under den fornyede undersøgelsesperiode. Disse subsidiebeløb
         (tæller) er i overensstemmelse med grundforordningens artikel 7, stk. 2, blevet fordelt
         over det samlede salg i den fornyede undersøgelsesperiode som behørig nævner, da
         subsidiet ikke er betinget af eksportresultater og ikke blev ydet i forhold til de
         fremstillede, producerede, udførte eller transporterede mængder. I undersøgelses-
         perioden opnåede én virksomhed fordele af denne underordning, men subsidiebeløbet
         var på mindre end 0,1 %, med andre ord ubetydeligt.
   IV. Udligningsberettigede subsidiebeløb
DA                                                    24                                               DA
 ---pagebreak---    (99)     For de undersøgte eksporterende producenter ligger de udligningsberettigede subsidie-
            beløb, der blev fastsat i overensstemmelse med bestemmelserne i grundforordningen,
            på mellem 2,7 % og 20,9 %, udtrykt i værdi.
   (100) Selv om der var en høj grad af samarbejde i forhold til eksporten til Fællesskabet, bør
            det bemærkes, at en række eksporterende producenter ikke samarbejdede i proceduren,
            herunder også den eksporterende producent, der havde den højeste subsidiemargen i
            den oprindelige undersøgelse. De indiske ikke-samarbejdende producenters kapacitet
            og produktion er af betydeligt omfang, og det er også sandsynligt, at disse ekspor-
            terende producenter fortsat vil drage fordel af de undersøgte subsidieordninger i
            mindst samme omfang, som det blev fastslået i den oprindelige undersøgelse.
      ORDNING           DEPBS     ITES  EPGS     EOU    ALS   ECS   GSTIS  GEDES  WBIS    PSI    I alt
      VIRKSOMH.          %        %     %        %      %     %     %      %      %       %      %
      Senpet     (tidl.
      Elque)            intet     intet intet    2,7    intet intet intet  intet  intet   intet  2,7
      Futura            intet     intet intet    6,2    intet 0,1   intet  intet  intet   intet  6,3
      Pearl             intet     intet 0,3      intet  20,6  intet intet  intet  intet   neg    20,9
   V. KONKLUSIONER
   (101) I overensstemmelse med grundforordningens artikel 18, stk. 2, blev det undersøgt, om
            det var sandsynligt, at de gældende foranstaltningers udløb ville føre til, at der fortsat
            eller igen vil blive ydet subsidier.
   (102) Som beskrevet i betragtning (21) til (100) blev det fastslået, at indiske eksportører af
            den pågældende vare i den fornyede undersøgelsesperiode fortsat drog fordel af en
            betydelig udligningsberettiget subsidiering fra de indiske myndigheders side. Faktisk
            er de subsidiemargener, der blev konstateret under den fornyede undersøgelse, højere
            end de margener, som blev fastsat i den oprindelige undersøgelse, når bortses fra én
            eksporterende producent. De berørte subsidieordninger medfører fortsat fordele, og der
            er ingen tegn på, at de vil blive afviklet inden for en overskuelig fremtid. Da der
            mangler oplysninger om, hvordan ændringen af ALS-kontrolordningen vil blive
            gennemført i praksis, kan der ikke drages konklusioner om den mulige virkning af
            disse ændringer. I mellemtiden vil eksportørerne af den pågældende vare fortsat
            modtage udligningsberettigede subsidier. Hver eksportør er berettiget til støtte under
            flere af subsidieordningerne. Under disse omstændigheder blev det anset for rimeligt
            at konkludere, at der i fremtiden sandsynligvis fortsat vil forekomme subsidiering.
   (103) Da det er blevet påvist, at der fortsat forekom subsidiering på tidspunktet for den
            fornyede undersøgelse, og at det sandsynligvis vil fortsætte i fremtiden, er spørgsmålet
            om sandsynligheden for fornyet subsidiering i fremtiden irrelevant.
                              D. DEFINITION AF EF-ERHVERVSGRENEN
   1.       EF-produktion
   (104) PET fremstilles i Fællesskabet af følgende virksomheder:
DA                                                     25                                              DA
 ---pagebreak---            Tolv producenter, som anmodede om udløbsundersøgelsen, støttede anmodningen og
           samarbejdede i forbindelse med undersøgelsen (se betragtning (107)).
           To producenter, som anmodede om udløbsundersøgelsen, men som ikke samar-
           bejdede i forbindelse med undersøgelsen.
           En dattervirksomhed af en koreansk producent med hjemsted i Fællesskabet, som
           samarbejdede i forbindelse med undersøgelsen og støttede anmodningen.
   (105) PET, der fremstilles af alle disse virksomheder, udgør derfor den samlede EF-
         produktion, jf. grundforordningens artikel 9, stk. 1.
   2.    EF-erhvervsgrenen
   (106) Kommissionen undersøgte, om de samarbejdende EF-producenter, som anmodede om
         eller støttede anmodningen om udløbsundersøgelse, udgjorde en større andel af den
         samlede produktion af PET i Fællesskabet. Disse EF-producenter tegnede sig for 88 %
         af den samlede EF-produktion af PET. De EF-producenter, som ikke samarbejdede
         fuldt ud, blev udelukket fra definitionen af EF-erhvervsgrenen. Kommissionen fandt
         derfor, at de tolv EF-producenter, som samarbejdede fuldt ud, udgør EF-erhvervs-
         grenen i henhold til grundforordningens artikel 9, stk. 1, og artikel 10, stk. 8. I den
         oprindelige undersøgelse udgjorde EF-erhvervsgrenen mere end 85 % af den samlede
         produktion af PET i Fællesskabet på det tidspunkt.
   (107) EF-erhvervsgrenen bestod af følgende tolv EF-producenter:
           Voridian BV (Nederlandene)
           M & G Polimeri Italia Spa (Italien)
           Equipolymers Srl (Italien)
           La Seda de Barcelona SA (Spanien)
           Novapet SA (Spanien)
           Selenis Industria de Polímeros SA (Portugal)
           Aussapol SpA (Italien)
           Advansa Ltd (UK)
           Wellman BV (Nederlandene)
           Boryszew subsidiary Elana Wse (Polen)
           V.P.I. SA (Grækenland)
           SK Eurochem Sp.Z. o.o. (Polen).
                  E. SITUATIONEN PÅ MARKEDET I FÆLLESSKABET
   1.    Forbruget på EF-markedet
DA                                              26                                               DA
 ---pagebreak---    (108) Forbruget i Fællesskabet blev fastsat på grundlag af EF-erhvervsgrenens salgsmængde
          og på grundlag af skøn over de øvrige EF-producenters salg på fællesskabsmarkedet,
          der stammede fra oplysninger tilvejebragt på det tidspunkt, klagen blev indsendt, og
          fra Eurostats oplysninger om den samlede import til EU fra tredjelande.
   (109) Mellem 2002 og undersøgelsesperioden steg EF-forbruget af den pågældende vare i
          Fællesskabet til stadighed og nåede op på en samlet mængde på 2 400 000 ton i
          undersøgelsesperioden. Den samlede stigning fordelt på perioden var på 18 %.
          Stigningen skyldtes dels nye anvendelser (bl.a. øl- og vinflasker), dels stigningen i for-
          bruget i tiltrædelseslandene.
             Tabel 1                     2002           2003          2004         UP
             Forbruget             i    2 041 836      2 213 157     2 226 751   2 407 387
             Fællesskabet (ton)
             Indeks                           100            108           109         118
   2.     Import fra Indien
   2.1    Importmængde, markedsandel og priser
   (110) Mellem 2002 og undersøgelsesperioden steg den samlede import fra Indien med 13 %.
          Importen faldt med 17 % fra 2002 til 2003, til gengæld steg den med 100 procentpoint
          i 2004 og faldt igen i undersøgelsesperioden til ca. 6 800 ton, dvs. med ca. 70 procent-
          point. Importpriserne steg med 5 procentpoint i 2003 og med yderligere 3 og 7 pro-
          centpoint i 2004 henholdsvis i undersøgelsesperioden. Denne prisudvikling afspejler
          kun delvist den kraftige stigning i råmaterialeomkostningerne. Markedsandelen for
          indisk import forblev fortsat relativt lille i den betragtede periode, dvs. 0,3 % i 2002,
          0,2 % i 2003, 0,5 % i 2004 og 0,3 % i undersøgelsesperioden.
                Tabel 2                          2002        2003       2004     UP
                Indien
                Mængde (ton)                      6 046       4 999     11 079    6 831
                Indeks                               100          83       183      113
                Pris (EUR pr. ton)                   883        930        955    1 018
                Indeks                               100        105        108      115
                Markedsandel                      0,3 %       0,2 %      0,5 %   0,3 %
   3. Importen fra andre lande
   (111) Importmængden fra andre tredjelande steg med 25 procentpoint i den betragtede
          periode. Den største stigning blev konstateret i 2003, da importen steg med 41 pro-
          centpoint. Efter indførelsen af antidumpingforanstaltninger på kinesisk eksport i 2004
          faldt importen med 14 procentpoint i 2004 og med yderligere 2 procentpoint i under-
          søgelsesperioden. Markedsandelene fulgte en lignende tendens og steg fra 15,9 % i
DA                                                 27                                                DA
 ---pagebreak---          2002 til 20,6 % i 2003 og faldt til 18,5 % i 2004 og til 16,9 % i undersøgelsesperioden.
         Stigningen i markedsandelen for import var lavere end stigningen for importen i
         absolutte tal som følge af et øget forbrug. Importpriserne lå i gennemsnit konstant
         under EU-priserne mellem 2002 og 2004. Kun i undersøgelsesperioden lå de lidt over
         EF-erhvervsgrenens priser.
               Tabel 3                          2002      2003       2004       UP
               Mængde (ton)                    324 749   456 499    411 020   406 562
               Indeks                              100       141        127       125
               Gennemsnitspris (EUR/ton)           869       821        907     1 061
               Indeks                              100         94       104       122
               Markedsandel                     15,9 %    20,6 %     18,5 %    16,9 %
               Vigtigste eksportører
               Korea                           113 685   129 188    139 296   127 734
               Pakistan                         28 558    83 208     55 125    73 426
               Kina                             47 875   131 343     49 678    72 814
               USA                              20 570    16 105     49 763    50 393
               Taiwan                           42 136    36 986     16 796    29 382
                 F. EF-ERHVERVSGRENENS ØKONOMISKE SITUATION
   1.    Indledende bemærkninger
   (112) Ved undersøgelsens begyndelse blev det planlagt at udtage stikprøver blandt EF-
         producenterne, men i betragtning af at der ikke var ret mange, blev det besluttet at
         medtage alle producenter, og skadesfaktorerne er blevet vurderet ud fra de oplys-
         ninger, der blev indsamlet hos EF-erhvervsgrenen som helhed.
   (113) I henhold til grundforordningens artikel 8, stk. 5, undersøgte Kommissionen alle
         relevante økonomiske faktorer og forhold, der har indflydelse på EF-erhvervsgrenens
         situation.
   2.1.  Produktion
   (114) EF-erhvervsgrenens produktion steg med 20 % mellem 2002 og undersøgelsesperio-
         den, dvs. fra 1 465 000 ton i 2002 til 1 760 000 ton i undersøgelsesperioden. Den
         årlige stigning var på 4,8 % i 2003 og 4,6 % i 2004. Der indtraf en yderligere stigning
         i undersøgelsesperioden, da produktionen steg voldsomt med 150 000 ton, dvs. med
         10,8 %. Det skyldtes den omstruktureringsproces, som erhvervsgrenen havde indledt
         for at få bedre kontrol over produktionsomkostningerne og derigennem drage fordel af
         det voksende forbrug på fællesskabsmarkedet, der som anført ovenfor steg med 19 %
DA                                                28                                              DA
 ---pagebreak---          mellem 2002 og undersøgelsesperioden (fra 2 mio. ton i 2002 til 2,4 mio. ton i
         undersøgelsesperioden).
            Tabel 4                      2002         2003        2004          UP
            Produktion i ton            1 464 522    1 534 480   1 602 086    1 760 828
            Indeks                            100          105         109          120
   2.2.  Kapacitet og kapacitetsudnyttelse
   (115) Produktionskapaciteten steg med 22 % mellem 2002 og undersøgelsesperioden, dvs.
         fra 1 760 000 ton i 2002 til 2 156 000 ton i undersøgelsesperioden. Stigningen indtraf
         hovedsageligt i undersøgelsesperioden, da produktionskapaciteten sammenlignet med
         2004 steg med 300 000 ton, dvs. 16,7 %. Den store stigning i produktionskapaciteten
         indtraf sideløbende med produktionsstigningen i den samme periode (se betragtning
         (114)). Stigningen i produktionskapaciteten skyldtes yderligere investeringer i
         produktionslinjer, der var tiltænkt det voksende marked. Kapacitetsudnyttelsen steg
         med 4 procentpoint i 2003, forblev på dette niveau i 2004 og faldt så i undersøgelses-
         perioden med 5 procentpoint til 82 %. Faldet mellem 2004 og undersøgelsesperioden
         skyldes den kraftige stigning i produktionskapaciteten i den periode. Som følge deraf
         var der sammenfald mellem en højere produktionsmængde i undersøgelsesperioden i
         forhold til 2004 og en lavere udnyttelsesgrad.
         Tabel 5                           2002         2003         2004          UP
         Produktionskapacitet (ton)       1 760 332    1 762 378    1 848 315    2 156 294
         Indeks                                 100          100          105          122
         Kapacitetsudnyttelse                 83 %         87 %         87 %         82 %
         Indeks                                 100          105          104           98
   2.3.  Salg og markedsandel
   (116) EF-erhvervsgrenens salgsmængde på fællesskabsmarkedet steg med 21 % mellem
         2002 og undersøgelsesperioden. En vækst på 2 % i 2003 blev efterfulgt af en stigning i
         både 2004 og undersøgelsesperioden, med henholdsvis 8 og 11 procentpoint. Til trods
         for stigningen i salget, der skyldtes det øgede forbrug, faldt EF-erhvervsgrenens
         markedsandel med 4 procentpoint i 2003 og steg gradvist med 5 procentpoint i 2004
         og 1 procentpoint i undersøgelsesperioden.
         Tabel 6                           2002         2003         2004          UP
         Salget i Fællesskabet (ton)      1 306 768    1 333 976   1 438 883     1 586 902
         Indeks                                 100          102          110          121
         Markedsandel                         64 %         60 %         65 %         66 %
   2.4.  Vækst
DA                                               29                                             DA
 ---pagebreak---    (117) Generelt bør det bemærkes, at EF-erhvervsgrenens markedsandel steg med 2 procent-
          point i den betragtede periode, hvilket viser, at dens vækst ikke fulgte med væksten i
          forbruget på det samlede marked.
   2.5.   Beskæftigelse
   (118) EF-erhvervsgrenens beskæftigelse steg med 18 % i den betragtede periode. Den største
          stigning indtraf i 2003 (11 procentpoint) og i 2004 (yderligere 6 procentpoint). Selv
          om denne stigende tendens fortsatte i undersøgelsesperioden, var stigningen kun på 2
          procentpoint. Stigningen på 18 % i hele perioden hænger sammen med produktions-
          niveauet, som steg med 20 %.
                Tabel 7                         2002        2003      2004      UP
                Ansatte                           1 010      1 124      1 170    1 190
                Indeks                              100        111        116      118
   2.6.   Produktivitet
   (119) EF-erhvervsgrenens produktivitet målt som produktion i ton pr. ansat pr. år steg
          generelt i den betragtede periode. Efter først at være faldet med 6 % i 2003 i forhold til
          2002 stabiliserede den sig på dette niveau i 2004, hvorefter produktiviteten i under-
          søgelsesperioden steg betydeligt med mere end 8 % i forhold til 2004, som var et år,
          hvor der også var en betydelig produktionsstigning.
                Tabel 8                       2002         2003       2004      UP
                Produktivitet (ton/ansat)       1 450        1 365      1 369    1 480
                Indeks                            100           94         94      102
   2.7. Lønninger
   (120) Det skal bemærkes, at produktionen af PET-spåner er en kapitalintensiv erhvervsgren,
          og at lønomkostningerne derfor har en begrænset indvirkning på de samlede
          omkostninger for varen. I perioden steg lønningerne med 12 % sammenlignet med en
          stigning på 20 % i de samlede produktionsomkostninger. En anden betydningsfuld
          indikator er lønomkostningerne pr. produceret ton. I løbet af perioden faldt denne
          omkostning med 6 %.
                Tabel 9                       2002         2003       2004      UP
                Lønninger (mio. EUR)             62,3         63,0       66,3     69,5
                Indeks                            100          101        106      112
                Lønninger pr. produceret         44,4         42,9       43,6     41,9
                ton (EUR)
                Indeks
                                                  100           96         98       94
DA                                                30                                                 DA
 ---pagebreak---    2.8.  Salgspriser og faktorer, som påvirker priserne i Fællesskabet
   (121) Enhedssalgspriserne steg fra 924 EUR pr. ton i 2002 til 1 058 EUR pr. ton i under-
         søgelsesperioden. Generelt var tendensen stigende (15 % i hele perioden). Denne
         stigning er i vid udstrækning en konsekvens af de stigende priser på råmaterialer, som
         skyldes stigningen i olieprisen. Selv om EF-erhvervsgrenen havde øget priserne, var
         den ikke i stand til at videregive stigningen til et senere led i det videre produktions-
         forløb og lade stigningen i råmaterialepriserne afspejle sig i erhvervsgrenens salgs-
         priser. Det skyldtes hovedsageligt, at stigningen i prisen på råmaterialer var højere end
         stigningen i priserne på PET. Da EF-erhvervsgrenen ønskede at beholde sin markeds-
         andel, kunne den kun forøge sine priser moderat og blev således udsat for pristryk.
               Tabel 10                        2002        2003      2004        UP
               Vejet gennemsnitlig    pris        924          902     1006       1058
               (EUR/ton)
               Indeks
                                                  100           98      109        115
   2.9.  Produktionsomkostninger for de vigtigste råmaterialer
   (122) Der kræves ca. 850 kg ren terephthalatsyre (i det følgende benævnt "PTA") og 350 kg
         monoethylenglykol (i det følgende benævnt "MEG") (de vigtigste råmaterialer) for at
         producere 1 ton PET, og prisen på råmaterialer (PTA og MEG) steg betydeligt mellem
         2002 og undersøgelsesperioden med henholdsvis 67 % og 31 % for at nå op på 770
         EUR/ton (PTA) og 721 EUR/ton (MEG) (gennemsnittet for undersøgelsesperioden).
         Selv om der er konstateret et lille fald i priserne på PTA i det tredje kvartal af 2005, da
         priserne faldt til 700 EUR/ton, og et stort set stabilt prisniveau for MEG, skal det
         påpeges, at råmaterialerne købes lang tid i forvejen på langtidskontrakter. Deraf følger,
         at EF-erhvervsgrenen i den betragtede periode stadig lider under konsekvenserne af de
         stærkt forøgede omkostninger trods det lille fald i priserne på PTA i slutningen af
         undersøgelsesperioden. Endvidere er priserne på råmaterialer til produktionen af PET
         som følge af oliesituationen på verdensmarkedet underlagt uforudsigelige ændringer,
         men forbliver sandsynligvis på et højt niveau. Alle disse faktorer bidrager til øget
         sårbarhed for EF-producenterne af PET. Det bør dog bemærkes, at de vigtigste
         råmaterialer er produkter, der handles globalt, og de burde derfor også påvirke de
         indiske eksporterende producenter i samme omfang.
               Tabel 11                        2002        2003      2004        UP
               Gennemsnitlig   omkostning
               (EUR/ton)
               -PTA                               460          566      718        770
               Indeks                             100          123      156        167
               -MEG                               551          550      650        721
               Indeks                             100          100      118        131
DA                                                31                                                 DA
 ---pagebreak---    (123) Ved at sammenligne den gennemsnitlige omkostning pr. enhed pr. ton for PET-spåner
         fremstillet af EF-erhvervsgrenen fremkom følgende:
               Tabel 12                       2002       2003       2004       UP
               Vejet gennemsnitlig omkost-       899         918      1 013     1 092
               ning (EUR/ton)
               Indeks
                                                 100         102        113       121
   (124) I den betragtede periode er de vigtigste råmaterialer som vist i tabel 11 og 12 fortsat
         steget (PTA med 67 %, MEG med 31 %), hvorimod de samlede produktions-
         omkostninger steg med kun 21 %. Imidlertid er priserne som vist i tabel 10 kun steget
         med 15 %, da EF-erhvervsgrenen ikke var i stand til at videregive stigningen til et
         senere led i det videre produktionsforløb og lade stigningen i råmaterialepriserne
         afspejle sig i erhvervsgrenens salgspriser.
   2.10. Lagre
   (125) Der er konstateret en nedgang på 10 % i lagrene i hele den betragtede periode, dvs.
         mellem 2002 og undersøgelsesperioden. Som i den oprindelige undersøgelse bør
         lagrene imidlertid ikke opfattes som en relevant indikator for PET fremstillet af EF-
         erhvervsgrenen på grund af PET-markedets sæsonprægede karakter set over et år. Når
         man sammenligner med produktionen, repræsenterer lagrene ca. 5-6 % af
         produktionen.
               Tabel 13                       2002       2003       2004       UP
               Lagre i ton                   101 554     110 695     90 422   91 123
               Indeks                            100         109          89       90
   2.11. Rentabilitet, investeringsafkast og likviditet
   (126) Rentabiliteten i forbindelse med salget er den fortjeneste, der opnås ved salget af den
         pågældende vare i Fællesskabet. Afkastet af de samlede aktiver og likviditeten kunne
         kun måles for den snævrest mulige varegruppe, der indbefattede samme vare, jf.
         grundforordningens artikel 8, stk. 8. Investeringsafkastet er desuden blevet beregnet på
         grundlag af afkastet af de samlede aktiver, da sidstnævnte anses for mere relevant med
         henblik på analysen af udviklingstendensen.
               Tabel 14                        2002       2003      2004       UP
               Fortjenstmargen før skat ved
               salg i Fællesskabet              2,7 %     -1,8 %     -0,7 %   -3,2 %
               Afkast af samlede aktiver        2,0 %     -1,4 %     -0,6 %   -2,4 %
               Likviditet (% af det samlede    18,1 %      5,5 %    10,1 %    -2,6 %
               salg)
DA                                               32                                               DA
 ---pagebreak---    (127) Som følge af pristrykket, der begyndte i 2002, og sammenfaldende med en kraftig
         stigning i dumpingimporten fra Kina, Taiwan, Malaysia, Korea og Australien (indtil
         2004) og i den subsidierede import fra Indien, forværredes EF-erhvervsgrenens
         finansielle situation og førte til et tab i 2003. Efter et mindre opsving i 2004 som følge
         af antidumpingforanstaltninger over for Kina og Australien forværredes tabet til
         -3,2 % i undersøgelsesperioden. Der konstateres således en klar nedadgående
         udviklingstendens.
   (128) Udviklingstendenserne for afkastet af de samlede aktiver og for likviditeten fulgte
         samme mønster, dvs. der var tale om en relativ god situation i 2002, et kraftigt fald i
         2003, et mindre opsving i 2004 og en yderligere forværring i undersøgelsesperioden.
   2.12. Investeringer og muligheden for at tilvejebringe kapital
                Tabel 15                         2002       2003       2004      UP
                Investeringer (1 000 EUR)        31 779      42 302    63 986    50 397
                Indeks                              100         133       201       159
   (129) Investeringerne var dels beregnet på en kapacitetsstigning, dels en forbedring af pro-
         duktionsprocessen. De største udgifter blev genereret i 2004 og i undersøgelses-
         perioden, hvilket faldt sammen med stigningen i kapaciteten og med ønsket om at
         beholde markedsandelen set i lyset af det øgede forbrug. Ikke desto mindre var den
         nuværende situation for EF-erhvervsgrenen og udviklingen på fællesskabs- og ver-
         densmarkederne for PET, der var præget af manglende rentabilitet, ikke et incitament
         til at foretage overdrevne investeringer. Selv om EF-producenterne i nogle tilfælde har
         været i stand til at skaffe kapital (især fra forretningsmæssigt forbundne virksomhe-
         der), var den manglende rentabilitet i forbindelse med PET ikke et incitament til at
         foretage investeringer, og i nogle tilfælde blev beslutningen om investeringer udsat.
   2.13. Den faktiske subsidiemargens størrelse
   (130) For så vidt angår virkningen på EF-erhvervsgrenen af størrelsen af den faktiske
         subsidiemargen i forbindelse med importen fra Indien, kan den ikke anses for
         ubetydelig i betragtning af markedets prisfølsomhed med hensyn til denne vare. Det
         bør bemærkes, at denne indikator er mere relevant i forbindelse med analysen af
         sandsynligheden for fornyet skade. Hvis foranstaltningerne udløber, er det sandsynligt,
         at den subsidierede import igen vil finde sted i sådanne mængder og til sådanne priser,
         at subsidiemargenens størrelse vil have betydelig indvirkning.
   2.14  Genrejsning efter virkningerne af tidligere subsidiering
   (131) De ovenfor anførte indikatorer viser, at der er sket en vis forbedring af en række af EF-
         erhvervsgrenens økonomiske indikatorer efter indførelsen af endelige udlignings-
         foranstaltninger i 2001, men de viser også, at EF-erhvervsgrenen stadig befinder sig i
         en usikker og sårbar situation.
   3.    Konklusion om EF-erhvervsgrenens situation
   (132) Den konstante stigning i forbruget, som dels skyldtes nye anvendelser (bl.a. øl- og
         vinflasker) dels stigningen i forbruget i tiltrædelseslandene, tvang EF-erhvervsgrenen
DA                                                  33                                              DA
 ---pagebreak---           til at øge kapaciteten og produktionen for ikke at miste markedsandele. Det betød, at
          der fandt en omfattende omstruktureringsproces sted i 2004 og i undersøgelses-
          perioden, som blev ledsaget af hyppige ejerskifter blandt de forskellige producenter.
          Sideløbende hermed blev antallet af produktionslinjer generelt forøget for at følge med
          forbrugsstigningen og samtidig opnå stordriftsfordele. Dermed fulgte en række
          økonomiske indikatorer, f.eks. forbrug, produktionskapacitet, produktion, EU-salg og
          beskæftigelse, faktisk en positiv tendens. Endvidere steg salgsprisen også i den
          betragtede periode. Imidlertid kunne alle disse omstruktureringsbestræbelser, der er
          beskrevet ovenfor, ikke udligne virkningen af den konstante og massive stigning i
          råmaterialepriserne i den betragtede periode. De højere råmaterialeomkostninger
          kunne heller ikke videregives til et senere led i det videre produktionsforløb i et sådant
          omfang, som det ville have været nødvendigt for at opretholde et vist rentabilitets-
          niveau. Det betød en alvorlig forværring af rentabiliteten, som faldt fra +2,7 % i 2002
          til -3,2 % i undersøgelsesperioden. Lignende negative tendenser blev konstateret for
          investeringsafkastet og likviditeten.
   (133) Det indtraf samtidig med det lave prisniveau for importen fra det pågældende land,
          hvilket klart var medvirkende til at trykke EF-erhvervsgrenens priser. I betragtning af
          de små mængder af subsidieret import i forbindelse med denne udløbsundersøgelse
          fokuseres der på en analyse af sandsynligheden for fornyet skade. Fællesskabets over-
          ordnede finansielle situation forværredes til trods for den tilsyneladende positive
          udvikling inden for produktion, salg og salgspris, og dette afspejledes i den negative
          udvikling i rentabiliteten (fra en fortjeneste på 2,7 % i 2002 til et tab på 3,2 % i
          undersøgelsesperioden), eksportsalget, produktionsomkostningerne, investerings-
          afkastet og likviditeten.
   (134) Hvis ovennævnte udvikling sammenlignes med den udvikling, der er beskrevet i
          forordningerne om indførelse af midlertidige og endelige udligningsforanstaltninger,
          er vurderingen igen blandet. For så vidt angår markedsandel, mistede EF-erhvervs-
          grenen kun et procentpoint mellem 2002 og undersøgelsesperioden, hvorimod den
          havde vundet 5 procentpoint i de fire år, der lå forud for vedtagelsen af de endelige
          udligningsforanstaltninger. På den anden side var EF-erhvervsgrenens rentabilitet
          mindre negativ i undersøgelsesperioden end før indførelsen af de endelige udlig-
          ningsforanstaltninger. Følgelig er EF-erhvervsgrenens situation trods en tilsyneladende
          positiv udvikling, der fremgår af skadesindikatorerne, stadig langt fra det niveau, der
          kunne forventes, hvis EF-erhvervsgrenen havde rejst sig helt efter den skade, der var
          blevet konstateret i de oprindelige undersøgelser.
   (135) Konklusionen er derfor, at EF-erhvervsgrenens situation er blevet lidt bedre sammen-
          lignet med perioden før indførelsen af foranstaltningerne, men at der stadig er tale om
          en usikker og sårbar situation. Endvidere tillod pristrykket som følge af importen fra
          det pågældende land ikke EF-erhvervsgrenen helt at videregive stigningen i
          råmaterialepriserne til sine salgspriser.
                      G. SANDSYNLIGHEDEN FOR FORNYET SKADE
   Sammenhægen mellem eksportmængder og priser til tredjelande og eksportmængder og
   priser til Fællesskabet
   (136) Det konstateredes, at den gennemsnitlige eksportpris for salg fra Indien til lande uden
          for EU var væsentligt lavere end den gennemsnitlige eksportpris til Fællesskabet og
DA                                                 34                                                DA
 ---pagebreak---          også lavere end hjemmemarkedspriserne. Den indiske eksportør havde et betydeligt
         salg udtrykt i mængde til lande uden for EU, nemlig mere end 95 % af det samlede
         eksportsalg. Kommissionen fandt derfor, at hvis foranstaltningerne udløb, ville de
         indiske eksportører have et incitament til at omdirigere en betydelig eksportmængde
         fra andre tredjelande til det mere attraktive fællesskabsmarked til priser, der — selv
         om de skulle stige — sandsynligvis stadigvæk ville være lavere end de nuværende
         eksportpriser til Fællesskabet.
   Produktionskapacitet, uudnyttet kapacitet og lagre
   (137) Som anført i betragtning (140) har de eksporterende producenter i Indien potentiale til
         at øge deres eksportmængde til fællesskabsmarkedet. Indien havde en betydelig vækst
         i sin produktionskapacitet fra 330 000 ton i 2003 til 600 000 ton i 2005. Ifølge
         markedsanalyser forventes den at stige med yderligere 220 000 ton i 2008. I 2005
         udgjorde hjemmemarkedssalget 220 000 ton og eksporten 290 000 ton (herunder 6 831
         ton til EU). Ud fra de foreliggende oplysninger bør den nuværende uudnyttede
         kapacitet beløbe sig til ca. 90 000 ton og skal betragtes som betydelig, da den udgør
         ca. 4 % af det nuværende EF-forbrug. Dette skøn bekræftes af resultaterne fra de
         samarbejdende indiske producenter, som havde betydelige uudnyttede kapaciteter.
   (138) Med hensyn til lagerbeholdning har undersøgelsen vist, at de samarbejdende indiske
         producenters lagre ikke var betydelige. Det bør imidlertid bemærkes, at lagrene ikke er
         en relevant faktor, idet PET-markedet er cyklisk.
   (139) Det kan konkluderes, at der er risiko for, at betydelige eksportmængder omdirigeres til
         EU til trods for, at importen til EU var lav.
   Konklusioner
   (140) Producenterne i det pågældende land har derfor mulighed for at øge og/eller omdiri-
         gere deres eksport til fællesskabsmarkedet. Det fremgik af undersøgelsen, at de
         samarbejdende eksporterende producenter solgte den pågældende vare til lavere priser
         end EF-erhvervsgrenen. Disse lave priser vil sandsynligvis fortsat blive opretholdt
         eller endda yderligere reduceret, så de svarer til de lavere priser, der gælder for resten
         af verden, som nævnt i betragtning (137), også for at genvinde samme markedsandele
         som i tiden før indførelsen af foranstaltningerne. En sådan prispolitik vil sammen med
         den evne, som eksportørerne i det pågældende land har til at levere betydelige
         mængder af den pågældende vare til fællesskabsmarkedet, højst sandsynligt øge pris-
         trykket på markedet, hvilket kan forventes at have en negativ indvirkning på EF-
         erhvervsgrenens økonomiske situation.
   (141) Som vist ovenfor befinder EF-erhvervsgrenen sig stadig i en usikker og sårbar
         situation. Hvis EF-erhvervsgrenen udsættes for øget import fra det pågældende land til
         subsidierede priser, er det sandsynligt, at dens salg, markedsandel og salgspriser vil
         falde, og at dens finansielle situation forværres, således at den situation, der konsta-
         teredes i den oprindelige undersøgelse, igen vil opstå. Det konkluderes derfor, at en
         ophævelse af foranstaltningerne efter al sandsynlighed vil føre til en forværring af den
         allerede problematiske situation og til en endnu mere skadevoldende situation for EF-
         erhvervsgrenen.
DA                                               35                                                 DA
 ---pagebreak---    (142) Ud fra ovenstående konkluderes det, at importpriserne efter al sandsynlighed vil være
         lavere på fællesskabsmarkedet, hvis der ikke findes antisubsidieforanstaltninger, idet
         de indiske producenter eventuelt vil prøve at øge deres markedsandel. En sådan
         prispolitik sammenholdt med de indiske eksporterende producenters evne til at sælge
         store mængder PET på fællesskabsmarkedet vil højst sandsynligt betyde et øget
         pristryk på markedet med en forventet negativ indvirkning på EF-erhvervsgrenens
         økonomiske situation.
                             H. FÆLLESSKABETS INTERESSER
   1.    Indledning
   (143) Det blev i henhold til grundforordningens artikel 31 undersøgt, om det ville være imod
         Fællesskabets interesser som helhed at opretholde de nuværende antisubsidie-
         foranstaltninger. Fastlæggelsen af, hvad der er Fællesskabets interesser, blev baseret
         på en vurdering af alle involverede parters interesser. I denne undersøgelse analyseres
         en situation, hvor der allerede har været antisubsidieforanstaltninger gældende, og den
         giver mulighed for at vurdere, om der findes uønskede negative virkninger af de
         gældende antisubsidieforanstaltninger for de berørte parter.
   (144) På dette grundlag undersøgtes det, om der til trods for konklusionerne om
         sandsynligheden for, at der fortsat eller igen vil finde skadevoldende subsidiering sted,
         fandtes tvingende grunde til at konkludere, at det ikke er i Fællesskabets interesse at
         opretholde foranstaltningerne i dette bestemte tilfælde.
   2.    EF-erhvervsgrenens interesser
   (145) Som anført ovenfor er der stor sandsynlighed for, at der vil finde fornyet skade-
         voldende subsidiering sted, hvis foranstaltningerne ophæves. Alle EF-producenterne
         undtagen to samarbejdede fuldt ud og tilkendegav deres støtte til de gældende
         foranstaltninger.
   (146) Hvis antisubsidieforanstaltningerne over for importen fra Indien fortsætter, øges
         muligheden for, at EF-erhvervsgrenen opnår en fornuftig rentabilitet, idet den inden
         for en overskuelig fremtid sandsynligvis vil kunne øge salgsmængden og derigennem
         opnå stordriftsfordele samtidig med, at erhvervsgrenen sandsynligvis kan øge
         salgspriserne moderat og dermed opnå en fornuftig rentabilitet. Selv om den
         subsidierede import i undersøgelsesperioden med oprindelse i Indien var lav og
         dermed ikke kunne have forårsaget alvorlig skade, vil den sandsynligvis have en
         negativ indvirkning på EF-erhvervsgrenens situation, hvis antisubsidieforan-
         staltningerne blev ophævet. Disse foranstaltninger er således væsentlige for at sikre en
         levedygtig EF-erhvervsgren for PET-spåner, som i en årrække har været udsat for
         konkurrence fra subsidieret import fra Indien.
   3.    Importørernes interesser
   (147) Importører og forhandlere udviste kun en ringe grad af samarbejde, og blandt de
         samarbejdende importører foretog ingen indkøb i Indien. Imidlertid kunne de
         samarbejdende importører/forhandlere anses for at være repræsentative, da deres
         salgsmængde udgjorde ca. 5 % af EU-forbruget. De ville foretrække et marked uden
         told, også selv om de konstant har gode finansielle resultater.
DA                                               36                                                DA
 ---pagebreak---    (148) Det fremgik af undersøgelsen, at der stadigvæk findes alternative forsyningskilder
         uden antisubsidie- eller antidumpingforanstaltninger, f.eks. fra Mexico, Brasilien,
         USA, Tyrkiet, Pakistan, Iran og Saudi-Arabien. Importørerne/forhandlerne ville
         således kunne forlade sig på eller skifte til betydelige alternative forsyningskilder.
   (149) I betragtning af at de gældende foranstaltninger ikke væsentligt påvirkede impor-
         tørerne, konkluderes det, at opretholdelsen af de gældende udligningsforanstaltninger
         over for importen med oprindelse i Indien heller ikke fremover i betydeligt omfang vil
         påvirke EF-importørernes situation negativt.
   4.    Forarbejdningsvirksomhedernes og brugernes interesser
   (150) Kommissionen udsendte spørgeskemaer til 47 kendte forarbejdningsvirksom-
         heder/brugere. Kun ti forarbejdningsvirksomheder/brugere, som samlet kun var meget
         lidt repræsentative, besvarede spørgeskemaet. Ifølge oplysningerne om indkøb i
         besvarelserne af spørgeskemaet tegnede de samarbejdende forarbejdningsvirksom-
         heder/brugere i undersøgelsesperioden sig for ca. 20 % af det samlede EF-forbrug af
         PET. I undersøgelsesperioden købte de 95 % af deres PET af EF-producenterne, og
         resten stammede fra import med oprindelse i andre lande end det land, der er genstand
         for denne undersøgelse. Der blev forelagt en række argumenter imod indførelsen af
         told.
   (151) Fem forarbejdningsvirksomheder (som forarbejder PET-spåner til præforme og flasker
         og udgør 10 % af forbruget) besvarede spørgeskemaet. Omkostningerne i forbindelse
         med PET-spåner udgør 55 % af det endelige produkt (som oftest præforme). Det er
         blevet fastslået, at de importerer ubetydelige mængder fra Indien og andre tredjelande.
         Ikke desto mindre er de imod en fortsættelse af tolden, idet de hævder, at
         foranstaltningerne kunne føre til en kunstig prisstigning i Europa.
   (152) Fem brugere, som udgjorde ca. 10 % af forbruget, afleverede ufuldstændige oplys-
         ninger. Den ringe samarbejdsvilje fra de største brugere skyldes sandsynligvis, at den
         sidste undersøgelse om importen af PET med oprindelse i Kina, Australien og
         Pakistan fandt sted for bare to år siden. Omkostningerne i forbindelse med PET
         udgjorde ca. 6-7 % af de samlede omkostninger og er derfor ret begrænsede. Selv om
         de har erklæret, at de ikke importerer fra Indien, er forarbejdningsvirksomhederne
         også imod indførelse af told, idet de hævder, at foranstaltningerne kunne føre til en
         kunstig prisstigning i Europa.
   (153) I betragtning af at enhederne i det videre produktionsforløb befinder sig i en temmelig
         god økonomisk situation i modsætning til EF-erhvervsgrenen, var der ingen forar-
         bejdningsvirksomheder/brugere, som fremførte argumentet om, at opretholdelsen af de
         nuværende toldsatser kunne føre til et tab af arbejdspladser eller til, at produktions-
         anlæggene forlægges til oversøiske destinationer.
   (154) Endvidere tilpassede EF-erhvervsgrenen, for så vidt angår produktionen, sin størrelse
         til det øgede forbrug, og derfor er det meget sandsynligt, at EF-erhvervsgrenens
         uudnyttede kapacitet fuldt ud ville kunne dække importmængden.
   (155) I betragtning af at der stadigvæk findes alternative forsyningskilder uden antisubsidie-
         eller antidumpingforanstaltninger, f.eks. Mexico, Brasilien, USA, Tyrkiet, Pakistan,
DA                                               37                                               DA
 ---pagebreak---          Iran og Saudi-Arabien, ville EF-brugerne desuden kunne forlade sig på eller skifte til
         en række forskellige leverandører af den pågældende vare.
   (156) Med hensyn til brugersektorens resultater fremgik det af undersøgelsen, at i den
         betragtede periode øgede de samarbejdende brugere deres omsætning, opretholdt
         beskæftigelsesniveauet og forbedrede deres rentabilitet generelt. Det blev derfor
         fastslået, at de ikke blev negativt påvirket af antisubsidieforanstaltningerne.
   (157) Ud fra ovenstående konkluderes det, at opretholdelsen af de gældende antisubsi-
         dieforanstaltninger over for import med oprindelse i Indien ikke vil få en betydelig
         negativ indvirkning på situationen for EF-brugerne.
   5.    Leverandørernes interesser
   (158) Leverandørerne af råmaterialer (monoethylenglykol (MEG), ren terephthalatsyre
         (PTA), DMT og iso-propylalkohol, som alle er petrokemiske produkter, der stammer
         fra naphtha, tilkendegav klart deres støtte til foranstaltningerne og ydede et godt
         samarbejde. De vil drage fordel, hvis foranstaltningerne opretholdes, idet EF-
         erhvervsgrenen sandsynligvis vil være i stand til at komme sig og forbedre sine
         resultater.
   6.    Konklusion vedrørende Fællesskabets interesser
   (159) Under hensyn til ovenstående konkluderes det, at der ikke er nogen tvingende grund til
         ikke at opretholde de nuværende antisubsidieforanstaltninger over for Indien.
                            I. UDLIGNINGSFORANSTALTNINGER
   (160) Alle interesserede parter blev underrettet om de væsentligste kendsgerninger og
         betragtninger, der lå til grund for, at Kommissionen påtænker at anbefale en opret-
         holdelse af de gældende foranstaltninger. De fik også bevilget en periode, inden for
         hvilken de kunne fremsætte bemærkninger til de offentliggjorte oplysninger. Den
         indiske regering fremsatte kommentarer til skadesaspekterne og hævdede, at det ikke
         var påvist, at EF-erhvervsgrenen led fortsat skade, og at importpresset fra Indien ikke
         var årsagen til, at EF-erhvervsgrenen ikke lod prisstigningen på råmaterialer afspejle
         sig fuldt ud i deres salgspriser. Der mindes om, at den økonomiske situation
         forværredes som anført i analysen af EF-erhvervsgrenens situation, og som nævnt i
         betragtning (127) bidrog de lave importpriser fra det pågældende land klart til at
         trykke EF-erhvervsgrenens priser. Men i betragtning af den ringe mængde subsidieret
         import i forbindelse med denne undersøgelse skulle sandsynligheden for fornyet skade
         undersøges. I den forbindelse blev det konkluderet som anført i betragtning (127), at
         hvis der ikke fandtes foranstaltninger, ville den øgede importmængde fra Indien til
         lave priser have en negativ indvirkning på EF-erhvervsgrenens situation. Endvidere
         hævdede en indisk eksportør, at hvis der ikke fandtes foranstaltninger, ville det ikke
         være sandsynligt, at Indien ville omdirigere salget til Fællesskabet. Denne eksportør
         hævdede, at de nye markeder er mere attraktive end Fællesskabet, at indisk
         efterspørgsel vokser hurtigt, og at der derfor ikke findes uudnyttede kapaciteter. Det
         skal dog tages i betragtning, at på trods af en stigning i efterspørgslen på det indiske
         marked tydede undersøgelsen af virksomhederne på, at der fandtes uudnyttet kapacitet,
         hvilket også blev bekræftet af markedsoplysninger. Det konkluderes derfor, at ingen af
         de kommentarer, der blev afgivet i forbindelse med de offentliggjorte oplysninger, var
DA                                                38                                              DA
 ---pagebreak---           af en sådan beskaffenhed, at de kunne føre til ændringer i konklusionerne i denne
          forordning.
   (161) Det følger af ovenstående, at udligningsforanstaltningerne over for importen af PET-
          spåner med oprindelse i Indien bør opretholdes, jf. grundforordningens artikel 21, stk.
          2. Der mindes om, at foranstaltningerne består af en særtold.
   (162) De virksomhedsspecifikke udligningstoldsatser i denne forordning er udtryk for den
          situation, der blev konstateret under den fornyede undersøgelse med hensyn til de
          samarbejdende eksportører. De gælder således udelukkende for import af den
          pågældende vare, som er fremstillet af disse virksomheder og således af de nævnte
          specifikke retlige enheder. Import af den pågældende vare, der er fremstillet af andre
          virksomheder, som ikke udtrykkeligt er nævnt i den dispositive del af denne forord-
          ning med navn og adresse, herunder forretningsmæssigt forbundne enheder til de
          specifikt nævnte, kan ikke drage fordel af disse satser, men er omfattet af toldsatsen
          for "alle andre virksomheder".
   (163) Alle anmodninger om anvendelse af disse individuelle udligningstoldsatser (f.eks.
          efter ændring i den pågældende enheds navn eller efter oprettelse af nye produktions-
          eller salgsenheder) indgives omgående til Kommissionen14 sammen med alle relevante
          oplysninger, navnlig om ændringer i virksomhedens aktiviteter vedrørende produktion,
          hjemmemarkeds- og eksportsalg i tilknytning til f.eks. den pågældende navneændring
          eller den pågældende ændring i produktions- og salgsenheder. Efter konsultation af det
          rådgivende udvalg ændrer Kommissionen, om nødvendigt, forordningen i overens-
          stemmelse hermed ved at ajourføre listen over de virksomheder, som er omfattet af
          individuelle toldsatser.
   (164) For at sikre en korrekt håndhævelse af udligningstolden bør resttoldsatsen ikke blot
          anvendes på de ikke-samarbejdende eksportører, men også på de virksomheder, der
          ikke foretog eksport i undersøgelsesperioden. Hvis de sidstnævnte virksomheder
          opfylder kravene i grundforordningens artikel 20, opfordres de imidlertid til at
          fremsætte anmodning om en fornyet undersøgelse i henhold til nævnte artikel, så deres
          situation kan blive undersøgt individuelt —
   UDSTEDT FØLGENDE FORORDNING:
                                                 Artikel 1
   1. Der indføres en endelig udligningstold på importen af polyethylenterephthalat med
   viskositetsindeks på 78 ml/g og derover ifølge ISO-standard 1628-5 henhørende under KN-
   kode 3907 60 20 og med oprindelse i Indien.
   2. Udligningstolden fastsættes til følgende af nettoprisen, frit Fællesskabets grænse,
   ufortoldet, for varer fremstillet af nedennævnte virksomheder, jf. dog artikel 2:
   Land                      Virksomhed                            Udlignings-        Taric-tillægskode
                                                                   told
   14
           Europa-Kommissionen, Generaldirektoratet for Handel, Direktorat H, J-79 5/17, B-1049 Bruxelles.
DA                                                    39                                                   DA
 ---pagebreak---                                                                       (EUR/ton)
   Indien                      Reliance Industries Limited             41,3             A181
   Indien                      Pearl Engineering Polymers              31,3             A182
                               Ltd.
   Indien                      Senpet Ltd                              22,2             A183
   Indien                      Futura Polyesters Ltd                   0                A184
   Indien                      South Asian Petrochem Ltd               106,5            A585
   Indien                      Alle andre virksomheder                 41,3             A999
   3. I tilfælde, hvor varer er blevet beskadiget før overgangen til fri omsætning, og hvor den
   pris, der faktisk er betalt eller skal betales, derfor fordeles med henblik på fastsættelse af
   toldværdien i henhold til artikel 145 i Kommissionens forordning (EØF) nr. 2454/9315,
   reduceres den udligningstold, der er beregnet på grundlag af de ovenfor anførte beløb, med en
   procentsats svarende til fordelingen af den pris, der faktisk er betalt eller skal betales.
   4. Uanset bestemmelserne i stk. 1 og 2, finder den endelige udligningstold ikke anvendelse på
   import, der er overgået til fri omsætning i overensstemmelse med artikel 2.
   5. Gældende bestemmelser vedrørende told finder anvendelse, medmindre andet er fastsat.
                                                     Artikel 2
   1.       Importerede varer undtages fra den ved artikel 1 indførte udligningstold, forudsat at de
   er fremstillet og direkte eksporteret (dvs. faktureret og sendt) til en virksomhed, der handler
   som importør i Fællesskabet, af de virksomheder, som er anført i stk. 3, samt at de er angivet
   under den relevante Taric-tillægskode, og at betingelserne i stk. 2 er opfyldt.
   2.       Når der fremsættes anmodning om overgang til fri omsætning, er toldfritagelsen
   betinget af, at der over for den relevante medlemsstats toldmyndigheder fremlægges en gyldig
   "tilsagnsfaktura", som er udstedt af de eksporterende virksomheder anført i stk. 3, og som
   indeholder de oplysninger, der er anført i bilaget. Toldfritagelsen er yderligere betinget af, at
   de varer, der er angivet og frembudt for toldmyndighederne, svarer nøjagtig til beskrivelsen i
   tilsagnsfakturaen.
   3.       Importerede varer, der ledsages af en tilsagnsfaktura, angives under følgende Taric-
   tillægskoder:
   Land                        Virksomhed                             Taric-tillægskode
   15
            EFT L 253 af 11.10.1993, s. 1. Senest ændret ved Rådets forordning (EF) nr. 2286/2003 (EUT L 343 af
            31.12.2003, s. 1).
DA                                                       40                                                     DA
 ---pagebreak---    Indien                  Pearl Engineering Polymers A182
                           Ltd.
   Indien                  Reliance Industries Ltd.        A181
   Indien                  South Asian Petrochem Ltd       A585
                                             Artikel 3
   Denne forordning træder i kraft dagen efter offentliggørelsen i Den Europæiske Unions
   Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles,
                                               På Rådets vegne
                                               Formand
DA                                               41                                          DA
 ---pagebreak---                                                BILAG
   Oplysninger, der skal fremgå af den i artikel 2, stk. 2, omhandlede tilsagnsfaktura:
   1. Tilsagnsfakturaens nummer
   2. Den Taric-tillægskode, under hvilken de af fakturaen omfattede varer kan toldbehandles
   ved Fællesskabets grænse (som anført i forordningen).
   3. En nøjagtig varebeskrivelse, herunder:
   - varerapporteringskodenummeret (som fastsat i det tilsagn, der er afgivet af den pågældende
   eksporterende producent)
   - KN-kode
   - mængde (i antal enheder).
   4. En beskrivelse af salgsbetingelserne, herunder:
   - pris pr. enhed
   - betalingsbetingelser
   - leveringsbetingelser
   - samlede rabatter og nedslag.
   5. Navnet på den virksomhed, der handler som importør, og til hvilken fakturaen er udstedt
   direkte af virksomheden.
   6. Navnet på den ansatte i virksomheden, der har udstedt tilsagnsfakturaen og følgende
   underskrevne erklæring:
   "Undertegnede bekræfter, at salget til direkte eksport til Det Europæiske Fællesskab af de
   varer, der er omfattet af denne faktura, finder sted inden for rammerne af og i henhold til
   bestemmelserne i det tilsagn, der er afgivet af [virksomheden], og som Europa-Kommissionen
   har godtaget ved afgørelse 2000/745/EF. Jeg erklærer, at oplysningerne i denne faktura er
   fuldstændige og korrekte."
DA                                                 42                                           DA